Animaliak eta konfinamendua (2)

Yaiza García Badiola andreak bidali eta argitaratu zen eskutitzaren azken paragrafoan, bere arazoa konpontzeko laguntza eskatzen duenez, idatzi honekin arazo horien konponbidea zein den argitzen saiatuko naiz, zeren bat baino gehiago dituela dirudi.

Lehenik eta behin, garbi eduki behar du, alarma egoera hau bukatu arte, ez dagoela txakurrak paseatzerik, alarma dekretuarekin galarazita dagoela. Etxetik jaitsi, etxe ingurutik urrundu gabe bere beharrak egin, garbitu dena, eta berriro etxera bueltatu behar dute. Horrela ez dute arazorik izango, ez bizilagunekin eta ez udaltzaingoarekin.

Alarma egoera hau pasatzen denean berriz, jazartuta ez sentitzeko egin behar dutena oso garbi dago. Bai berak eta bai bera bezalako beste txakur jabe guztiak, araua errespetatu besterik ez dute egin behar.

Txakur jabe gehiengoak arauak ondo errespetatzen dituzte eta oso lasai eta zoriontsu bizi dira bere animaliekin, bai etxean daudenean eta bai kaletik joaten direnean. Zergatik?, ba oso erraza da ulertzea, arau guztiak betetzen dituztelako!. Erraza da, animaliak lotuta eraman, arriskutsuak baldin badira ahokoarekin, kakak jaso eta abar.

Neurri horiek betetzen dituztenak, ez dute beldurrik, ez bizilagunak eta ez udaltzaingoak ikusten dituztenean. Gauzak ondo egiten dituztelako, lasai lasai pasatzen dira beraien ondotik. Ez dute, ihesi edo ezkutuan ibili behar eta ez dira sentitzen delitu bat egiten egongo balira bezala. Ezegonkortasun hori, arauak betetzen ez dituztenak bakarrik sentitzen dute. Beraz jarrera aldatu besterik ez du.

Yaiza andreak jakin behar du, balkoiko polizi bezala izendatzen dituen bizilagun horiek, gaur egungo egoeran, arrazoi bakar bategatik deitzen dutela. Bere osasuna arriskuan ikusten dutelako!.

Berak eta bere moduko txakur jabeak, gainontzeko bizilagunengan inolako errespeturik gabe eta agindutako arau guztiak hautsiz, txakurrak paseatzen ikusten dituztenean, gaitza zabaltzeko arriskua ikusten dute. Horregatik deitzen dute.

Ziurtatu dezaket, ez dutela inoiz deitu, txakur jabe bat ondo eta zuzen jokatzen ikusten dutenean txakurra lotuta daramanean edo kakak jasotzen dituenean.

Beraz, garbi dago Yaiza andreak eta “bere kolektiboak” egin behar dutena. Denontzako mesedegarri diren arauak ondo bete.

Ez nuke bukatu nahi, Yaiza andreari aholku bat eman gabe. Lehen paragrafoan esaten du, beraien animaliak sozializatu eta ahalik eta ariketa gehien egin dezaten, eremu arriskutsuetan sartzen direla ibai ertzean eta abar. Jakin behar du, jarrera hori ez dela zentzudun jokatzea. Alarma egoera bukatzen denean eta espero dezagun lehenbailehen gertatzea hori, ez ditu bere bizia edo bere animaliarena arriskuan jarri behar, txakurra ibai ertzean aske uztea gustatzen zaiolako. Txakurra ondo lotuta eramanaz paseo luzeak ematen baditu, eta beste txakurrekin elkartzen badu, ariketa egingo du, sozializatuko du eta pozik biziko da, ez dezala zalantzarik izan.

Agustin Semperena Urdampilleta

Astigarragako Udaltzainburua


Auzo giroa nagusi Ugarteko jaietan

Larunbatean amaitu ziren Ugarteko jaiak. Auzo giroa izan zen nagusi egitarauko ekintza gehienetan.


Pello Osoro: 'Lesioaren ondoren gustura nago gorputzaren erantzuna ikusita'

Distantzia olinpikoko triatloia egin du Pello Osorok Embrunen. Bosgarren postuan amaitu ondoren pozik da izandako sentsazioekin.

Hankako lesioa ahazten ari da Pello Osoro, gorputzaldi geroz eta hobearekin aurkitzen dekarik. Alpeetakoa, Embrungoa, distantzia olinpikoko proba izan arren gogorra egiten dela txirrindu gaineko zatia dio Osorok.


Lasarteoriatarrak Euskadiko Kirol Jokoetan

Euskadiko eskolarteko Kirol Jokoak burutu ziren lehengo asteburuan, maiatzak 29 eta 30ean, Barakaldon.

Bertan, infantil mailako hiru lasarteoritarrek parte hartu zuten emaitza onak lortuaz.

Ane Galardik, luzera-jauzian lehengo postua eskuratu zuen ia 5 metroko jauziarekin.

Bestetik, Iñigo Ibarburu igerilariak lau probatan parte hartu zuen eta 4x100m libreetan Gipuzkoako taldearekin irabazle izan zen eta 4x100 m. estiloetan bigarrena, eta bakaka, 3. postua egin zuen 100 m. eta 100m. tximeleta-eran.

Paula Uli gaztetxoa tenisean lehiatu zen. Finalerdietan sartu zen, baina ez zuen zorte onik izan eta, azkenean, laugarren postua eskuratu zuen.


Goazen mendizaleak, Aralarrera…

50. Mendigoizale Eguna ospatuko da igandean Aralarren

Gabonen aurreko igandean urtero errepikatu ohi denez, Aralarko Santutegiak igandean Mendigoizale Egun handia hartuko du. Mendizaleek oso gogoko dute zita hau, besteak beste hildako mendizaleak oroitu, mendi klubetako gainontzeko mendizaleekin elkartu eta egun polita pasatzen dutelako. 1964.ean urte horretan hildako hiru mendizale gogoratzeko ekitaldia egin zen Aralarren eta hortik aurrera urtero errepikatu izan da. Hortaz, aurtengoa mendizaleen festaren 50. edizioa izango da.

Mendizale gehienek oinez joko dute Aralarrera. Gehienek Uharte Arakilgo bidea aukeratuko dute, baina Sakanako Mendizaleak taldetik Lakuntzatik abiatzeko deia egin dute, eta egongo da Madotzetik, Lizarrustitik eta Lekunberri aldetik joko duenik. Behin Aralarren, hildako mendizaleen oroimenezko meza izanen da 10:45ean. Mendizaleek euren mendi materiala bedeinkatzeko aukera izango dute eta, jakina, Mikel Goiaingeruari musu emateko aukera. Segidan hamaiketakoaren txanda izango da, trikitixa doinuekin girotutakoa, eta kanta eta dantzen tartea helduko da.

Urteurren borobila

Egun polita izaten da Mendigoizale Eguna, Nafarroako mendizale guztien bilgune, joandakoak oroitzeko eta aspaldiko mendizaleak ikusteko eguna. Gainera, urte bukaera ospatzeko modua ere bada. Nafarroako Mendi Federazioak herritar guztiei igandean Aralarren biltzeko gonbita egin die eta jende asko eta giro beroa espero da Aralarren.

Egitaraua

8:30ean: Aralarko San Migelera igoera, klub bakoitzak aukeratu duten bidetik abiatuta.

10:45ean: Meza Aralarko Santutegian.

11:30ean: Hamaiketakoa.

13:00etan: Festa bukaera.

* Trikitixa eta panderoaren doinuek festa girotuko dute.

Aralarren bi meza

Mikel Goiengeruaren Kofradiatik adierazi digutenez, Mendigoizaleen eguna dela eta bi elizkizun izanen dira igandean Aralarren. Mendigoizaleena 10:45ean izanen da, eta iganderoko ohiko meza, aldiz, 12:30ean. Bide batez, Kofradiak Eguberri eta Urte Berri on bat opa die Guaixeko irakurle guztiei.


Donostiako Udaleko bozeramaileen batzordeak elkartasuna eta laguntza eskaini dio atzo hilda agertu zen nerabearen senide eta ingurukoei, eta arduraz jokatzeko eskatu du


Batukada eta antzerki tailerrak Arakilen

Izena emateko epea hilaren 22ra arte dago zabalik. Hots egin 948 500 101 edo 634 584 226 telefonoetara.

Arakilgo Udalak ilbeltza eta maiatza bitarteko kultur ikastaroen eskaintza ezagutarazi du: batukada eta antzerkia. Bi ikastaroak ere Ihabarren izanen dira. Perkusio ikastaroa astearteetan izanen da, 19:30etik 21:30era, eta Oskar Estanga izanen da irakaslea. Batukada ikastaroa hilaren 19an hasiko da. Antzerki tailerra, berriz, Jon Barbarinek emanen du eta izena ematen dutenek zehazten duten egun eta orduan izanen da. Arakilen erroldatutako pertsonek 70 euro ordaindu beharko dute ikastaro batean izena ematerakoan. Ibarrean erroldatuak ez daudenak, berriz, 90.


Aste Santuak EAEko turismoan utzitakoak aztergai, ‘Faktoria’n

Gainera, hipogluzemia duten pertsonak zaintzen dituzten txakurrak ezagutuko ditugu 'Faktoria'n.

8:00etan emango diogu hasiera astearteko ‘Faktoria’ri, Euskadi Irratiko orduz orduko informazio zerbitzuarekin. 9:00etan, Jean Claude Irirart EEPko lehendakariari egingo dio elkarrizketa Maite Artolak.

9:30ean, Aste Santuak EAEko turismoan utzitakoaz mintzatuko gara Paul Lizeaga Gipuzkoako hotelen elkarteko koordinatzailearekin, Destino Bilbaoko Joseba Goirigolzarrirekin eta Mari Jose Iparragirre Baztan-Bidasoa ostatu, hotel eta landetxe elkarteko lehendakariordearekin.

Magazinean, hipogluzemia duten gaixoei abisatzeko entrenatuak dauden txakurrak ezagutuko ditugu, 10:15etik aurrera.

11:00etan, etxe-gabetze prozesuek haurrengan dituzten eraginak aztertuko ditugu, Joana Migelena EHU-ko ikerlariarekin.


Sara Alonso donostiarra, mendiko lasterketetan Espainiako txapeldun

23 urtez azpikoen kategorian, mendiko lasterketetako Espainiako Estatuko txapelduna bihurtu da Sara Alonso donostiarra. Donostiako Atletikoko korrikalariak Liencresen (Kantabria, Espainia) jokatutako lasterketan 1:14:43ko denborako marka lortu ostean eskuratu du txapeldun postua. Europako txapelketan parte hartzeko aukera asko ditu Sara Alonsok.


ETA deseginda, Marlaskak ez dio zentzurik ikusten sakabanaketari

«Terrorismoaren kontrako neurri gisa» ezarri zutela dio; ez dela «espetxe politika bat». Sarek eskatu dio «errealitate bihurtzeko» esandakoak


Bertan behera utzi dute Bilboko eta Pasaiako portuetako greba

Sektoreko patronalarekin negoziazio mahaia sortzea adostu dute sindikatuek.

ELA eta LAB sindikatuek bertan behera utzi dute Bilboko eta Pasaiako portuen atoiontzietako langileen greba, sektoreko patronalarekin negoziatzeko akordioa lortu haitute. Hain zuzen ere, gaurko deituta zuten lanuztea, Estatu osoan, CGT, OTEP, SAME, SITRAM eta USO sindikatuek.

LABek azaldu duenez, negoziazio mahai horretan greba-deialdian aldarrikatzen zituzten gaiak hartuko dituzte hizpide; lanaldiari dagokionez "indarrean dagoen legedia errespetatzea", "sektoreko segurtasuna, prebentzioa eta laneko arriskuak" eta "lan-zama handiak", tartean.

Besteak beste, honako herrietako portuek egin dute bat grebarekin: Bartzelona, Valentzia, Cartagena, Algeciras, Cadiz, Huelva, Las Palmas eta Tenerife.

Negoziazio horiek fruiturik ematen duten ikusi arte utzi dute bertan behera deialdia. Lehen bilerak otsailaren 19an eta 25ean egingo dituzte.


Bolintxu babestearen alde ehunka lagun atera dira kalera

Supersur zabaltzearen aurkako plataformak mobilizazioak egin ditu larunbat honetan Bilbon, azpiegiturak Bolintxu bailaran sortzen dituen “inpaktuak” salatzeko eta obrak geldiaraztea eskatzeko. Plataformako kideek, eragile sozialekin batera, manifestazioa egin dute 18: 00ak aldera Arriaga Antzokitik, Bolintxu bizirik-Ampliación Supersur ez irakur zitekeen pankarta baten atzean, eta ohartarazi dute “ulertezina” dela “administrazioek ibilgailu pribatuaren erabilera arrazionalagoa eskatzen duten bitartean, autobide handiak eraikitzea”.

https://bilbohiria.com/docs2/2021/ibaizabal/210426_BolintxuManifestazioa.mp3

Deskargatu hemen.


113.000 euroko laguntza emango dio udalak Zarautz Arraun Elkarteari

Zarauzko alkate Juan Luis Illarramendi eta Zarauzko Arraun Elkarteko lehendakari Eduardo Mugertza, hitzarmena sinatzen atzo (Argazkilaria: Amaia Ventas)

Zarauzko Udalak eta ZAE Zarautz Arraun Elkarteak lankidetza hitzarmena sinatu berri dute. Horren bitartez, udalak 113.000 euroko laguntza emango dio elkarteari. Hiru urteko iraupena izango du aipatu akordioak, 2010etik 2012ra.

2009an bukatu zen bi aldeek 2006an hiru urterako sinatu zuten lankidetza hitzarmena. Orduz geroztik, ZAEk ez du laguntzarik jaso, «hainbat gaizki ulertu» medio. Hori dela eta, pasatu diren urteotako ekarpenak gehitu dizkiote atzo Juan Luis Illarramendi Zarauzko alkateak eta ZAEko lehendakari Eduardo Mugertzak sinatutako hitzarmenari. Hala, urte bakoitzeko 30.000 euro emango dizkio udalak ZAEri. Horrez gain, 23.000 euro inguru emango jasoko ditu ZAEk, 2006-2009 urte bitarteko gastuei aurre egiteko. Hitzarmena sinatu ostean, laguntzaren %75 jasoko du arraun elkarteak; gainontzeko %25 nahitaezko justifikazioa aurkeztu ostean emango diote.

Bestalde, Aiako pabiloian duten lokala erabili ahalko dute arraunlariek, doan.

Lasaitasun pixka bat

«Zarautz Arraun Elkartetik benetan pozez hartu dugu hitzarmen hau», adierazi zuen Mugertzak. «Lasaitasun pixka bat ere eman digu aurtengo kirol ikasturtea ekonomikoki estuasun gehiegirik gabe amaitzeko». «Aurten gure esfortzua eta nahia neurri handi batean beheko mailak indartu eta gazteak elkartera hurbiltzera bideratu ditugu. Hori da egin behar dugun lan garrantzitsuena», gaineratu zuen. «Horrekin gure harrobia indartzea espero dugu, eta gero hori goi mailetan ere islatzea. Horretarako baliatuko ditugu gure indarrak eta udalaren laguntza».

«Beharrezkoa da garai zail hauetan gazteekin lan egiteko apustua egin dutenekin lan hitzarmena sinatzea», azaldu zuen alkateak. «Gure aldetik, konpromiso argia dugu arraun elkartearen lana balorean jarri, gazteekin lan egin, kirola eta osasuna sustatu, gure herriaren izen ona zaindu, eta itsasoarekiko dugun harremana indartzeko».


Larrialdi nuklear egoera Japonian, zentral batean izandako suteagatik

Isuri erradioaktiboak izan direla baieztatzen denetan soilik hartzen dute neurri hori, baina Japoniako iturri ofizialek diote ez dutela halakorik atzeman.

Japoniak larrialdi nuklear egoera deitu du zentral batean izan den sute baten ondorioz hozteko sistema matxuratu delako. Neurri hori isuri erradioaktiboak izan direnetan soilik hartzen den arren, Japoniako iturri ofizialek diote ez dutela filtrazio erradioaktiborik atzeman.

Guztira, hamaika erreaktore nuklear gelditu dituzte. "Eraikinetik kanpo material erradiaktiborik ez" dutela aurkitu adierazi du Japoniako Gobernuak, baina larrialdia egoera ezarri behar izan dutela.

"Lurrikararen ondorioz zentral nuklearretako hainbat makina bere kasa gelditu dira", adierazi du Naoto Kan lehen ministroak prentsaurreko batean.

Japongo energia nuklearraren erakundeak eta Tepco elektrizitate enpresak berretsi dute ez dela isuri erradioaktiborik izan eta Fukushimako Dainiko zentralean izandako sutea dagoeneko itzali dutela. Gainera, "erradiazioa zaintzeko postu guztiek ohiko balioak" eman dituztela azpimarratu dute.

Horren harira, Eugeni Vives Espainiako Nuklearren Elkartearen bozeramaileak esan du Japoniako zentral nuklearren diseinua lurrikarak jasateko prestatuta daudela.


Azken aukera Joko Olinpikoetara joateko

Helburua Rioko Joko Olinpikoetara sailkatzea zen, eta ez dute lortu. Baina, oraindik aukera bat dute olinpiadetara joateko. Luzernan, Suitzan, izango da, maiatzean.

Ez da erraza helburua betetzen ez denean burumakur ez egotea. Zaila da itxaropenarekin jarraitzea. Konplikatua indartsu segitzea. Baina, Munduko Txapelketan izan diren Orio Arraunketa Elkarteko lau arraunlariak indartsu daude atseden egunen ostean berriz ere ibaira itzuli eta lana gogor egiteko. Frantziako Aiguebelette herrian lortu ez dutenak Suitzako Luzernan lortzeko.

Segundo gutxigatik ez dute lortu Riorako txartela. Imanol Garmendia eta Ander Zabalak hamabostgarren postuan amaitu dute eta Jaime de Haz eta Jon Carazok hamaikagarren postuan. Emaitzak ikusita, posible da maiatzaren 22tik 25era Suitzan jokatu den txapelketan Olinpiar Jokoetarako txartela lortzea.


Rural Kutxa Bidasoako Itzulian


Umeen Duatloian izen-emateko epea luzatu egin da

Igandean, maiatzaren 28an, jokatuko da Umeen III. Duatloia Alai auzategian. Izen-ematea atzo amaitzen bazen ere, antolatzaileek igande arte luzatu dute epea.

Hala, igande goizean ere izen-emateko aukera izango da Victoriano Arrate etorbidean kokatuta egongo den irteera puntuan. Mahaiak 10:30ean egongo dira zabalik.


Elkargik 286 milioi euroko abalak eman ditu 1.087 enpresentzat

Aurkeztutako eskakizunetatik %23 ez ditu onartu.

Elkargi Gipuzkoako Elkarrekiko Garantia Elkarteak 286,4 milioi euroko zenbatekoa onartu du gaur arte 1.087 enpresentzat. Eusko Jaurlaritzarekin sinatu zuen 500 milioi euroko akordioaren barruan sartzen da kopurua. Aurkeztutako eskakizunetatik %23 baztertu ditu elkarteak.

Abal finantzarioek, 68,5 milioi euro formalizatu ondoren, %0,7 egin dute beher,a eta abal teknikoek, 90 milioi baino gehiago formalizatuta, ia %4ko hazkundea eduki dute, iazko epe berarekin alderatuta.

2009ko lehenengo hiruhilabetan 1.108 bazkide berri gehitu ziren elkartera -denera 11.199 enpresa daude-.

Elkargik Gipuzkoako enpresari txiki eta ertainen fusioak egiteko interesa azpimarratu du eta, Finantza ikasgeletan antolatu dituzten ehun ikastaro baino gehiagotan 1.200 zuzendari, kudeatzaile eta enpresetako arduradunek parte hartu dutela jakinarazi du.

Elkargik bitartekari lanetan dihardu, nolabait. Bazkide dituen enpresek bankuei eta aurrezki kutxei eskatutako diruaren erantzule bihurtzen da eta, trukean, interes apaleko maileguak lortzen ditu.


Puigdemontek konfiantza mozioa iragarri du, CUPen betoaren ostean

Kataluniako Parlamentuak errefusatu egin du Generalitatearen aurrekontu proiektua, eta, ondorioz, gobernuburuak konfiantza mozioa iragarri du, gobernatzen jarraitzeko babesa duen egiaztatzeko.

Kataluniako Parlamentuko osoko bilkurak errefusatu egin du Generalitatearen aurrekontu proiektua, oposizio osoak, CUPek barne, aurka bozkatuta.

Sei orduko eztabaidaren ostean, CUPek betoa jarri dio aurrekontu proiektuari, eta, ondorioz, agintean dagoen Junts pel Si koalizioa bakarrik geratu da aldeko botoan.

Bozketaren emaitzak ezagutu eta gero, Carles Puigdemont Kataluniako Gobernuko presidenteak iragarri du konfiantza mozioa deituko duela "abuztuaren ostean", gobernatzen jarraitzeko babes nahikoa duen egiaztatzeko.

Aurrekontuen eztabaidan, hautsi egin da bloke independentistaren (JxSi eta CUP) batasuna. Hori dela eta, legegintzaldia kolokan dago, eta berriz ere hauteskundeak deitu beharko diren da orain zalantza nagusietakoa.

JxSik eta CUPek egonkortasun akordioa sinatu zuten, baina, gaurko hausturaren ondoren, ez dago argi oraindik ere indarrean dagoen. Izan ere, Puigdemontek "hautsi"tzat jo du ituna; ERCk esan du "kolokan" dagoela, eta CUPek uste du "aldatu" egin dela.

Bozketaren ondoren, Puigdemontek hitza hartu du, eta presidente egin zuen "gehiengoa" dagoeneko ez duela adierazi du. Horregatik, konfiantza mozioarekin gehiengorik ote duen egiaztatu nahi duela aurreratu du.

Agintaria oso kritiko agertu da CUPekin: "Azken urteetan Katalunia estatua izan dadin mobilizatu diren milioika pertsonen konfiantza urratu dute".

Bere aldetik, Joan Garriga CUPeko diputatuak adierazi du ez direla "errudun" sentitzen, baina bai "erantzule".


Bilera gaur: Indiara bidaia

Indiara argazkilaritza bidaia antolatu dute, eta xehetasun guztiak emateko bilera deitu dute gaur, 11:00etan, Biteri kultur etxean.


Parrilako janariaren usainak hartu ditu kaleak

Alde Zaharreko kaleek parrilan egindako janariaren usaina hartu dute gaur. Zarautz Parrilan egitasmoaren barruan, Lege Zaharren Enparantzaren aurrean parrilan egindako janaria dastatzeko aukera izan da, baita sagardoa dastatzekoa ere. Arrakasta itzela izan da eta ilara luzeak egin dira pintxoak eskuratzeko. Lumagorri oilaskoa, berdela eta Interkun untxia dastatzeko aukera izan da gaur goizean.

Arratsaldean berriro jarriko dute postua martxan, 18:00etatik aurrera. Oraingoan, Basatxerri saihetsak, berdela, hanburgesa eta txuleta eskainiko dituzte.


'Gipuzkoan zerga bilketan hartutako erabakia, ez da egokia'

Adegiko presidenteak atzo eginiko prentsaurrekoan esandakoak berretsi ditu

Bigarren atzeraldian gaudela esatean, Zubiaurrek 'Gehiegi esatea da. Munduan badiera hazkundean, baina bai herri garatuetan ari dagertatzen krisia eta atzeraldia eta datorren uretan ere zailtasun handienak hor izango dira.

CEOE-k egindakoa dierazpenen inguruan ere galdetu zaio Adegiko buruari. Kaleratzeak 12 egunera jaisteko intentzioazn, Zubiaurrek 'Guk beti esan dugu lana sortzeko baldeintzak sortu behar direla. España lan merkatuaren erreforma dauka pendiente… malgutasuna behar da azkar egokitzeko egoerara…. Konfidantza eta erabikiak hartzeko askartasuna behar dute enprese. Azkar kontratatzea esan nahi du horrek aukeran duenean'.

Gipuzkoako diputazioak zergen inguruan PSE-rekin lortutako akordioari buruz ere mintzatu da Eduardo Zubiaurre: 'Gipuzkoan zerga bilketan hartutako erabakia, ez da egokia'. 'Oso erabaki okerra eta larria da. Fiskalitatea da lehiakortasuna oso lotutako aldagaia. Ez da erabaki zuzena'.

Bigarren atzeraldian gaudela esatean, Zubiaurrek 'Gehiegi esatea da. Munduan badiera hazkundean, baina bai herri garatuetan ari dagertatzen krisia eta atzeraldia eta datorren uretan ere zailtasun handienak hor izango dira.CEOE-k egindakoa dierazpenen inguruan ere galdetu zaio Adegiko buruari. Kaleratzeak 12 egunera jaisteko intentzioazn, Zubiaurrek 'Guk beti esan dugu lana sortzeko baldeintzak sortu behar direla. España lan merkatuaren erreforma dauka pendiente… malgutasuna behar da azkar egokitzeko egoerara…. Konfidantza eta erabikiak hartzeko askartasuna behar dute enprese. Azkar kontratatzea esan nahi du horrek aukeran duenean'.Gipuzkoako diputazioak zergen inguruan PSE-rekin lortutako akordioari buruz ere mintzatu da Eduardo Zubiaurre: 'Gipuzkoan zerga bilketan hartutako erabakia, ez da egokia'. 'Oso erabaki okerra eta larria da. Fiskalitatea da lehiakortasuna oso lotutako aldagaia. Ez da erabaki zuzena'.


Errekako eskuz binakako txapelketaren finalak larunbatean jokatuko dira Donezteben

Goizean gaztetxoenak ariko dira eta arratsaldean, kadete, jubenil eta senior mailakoak

Doneztebeko Erreka elkarteak seigarren aldiz antolatu duen eskuz binakako txapelketako finalak larunbat honetan, martxoaren 8an jokatuko dira, goiz eta arratsaldez. Goizeko 9etan hasiko dira finalak, bigarren mailako benjaminen partidarekin. Errekako bi bikote izanen dira aurrez aurre: Iñaki Maylin eta Mikel Lana, alde batetik, eta Aritz Arrieta eta Axier Baztarrika, bertzetik. Bigarren mailako alebinetan ere Errekako bi bikote ariko dira nor baino nor: Daniel Moran eta Julen Juankorena, Jon Belarra eta Jon Mitxeoren kontra. Bigarren mailako alebinetan, buruz buruko finalean Jon Belarra, Julen Juankorenaren kontra ariko da. Bigarren mailako infantiletan, Errekako Jokin Uhalde eta Oberenako Jon Viezma, Club Natacion taldeko Zuñiga eta Zugarraldeko Iturbideren kontra ariko dira eta bigarren mailako jubeniletan, Txarutako Irail Zestau eta Errekako Josu Telletxea, Errekako Xabier Carrion eta Mikel Goñiren kontra.

Txapelketa ofizialeko benjamin, alebin eta infantilak 11etatik aitzinera

Goizeko 11etan hasiko dira final ofizialak. Benjamin mailan, Zugarraldeko Eskiroz eta Agirre II, Arrasateko Murua eta Moron IIaren kontra ariko dira. Zugarraldekoak izanen dira faborito. Alebin mailan, Zugarraldeko bi bikote izanen dira aurrez aurre: Noval eta Larunbe, Arano I eta Sarasaren kontra. Final estua espero da. Goizeko azken partidan, infantil mailako finala jokatuko da: Etxarri Aranazko Gure Pilota Elkarteko Murgiondo eta Lasa, Oiartzungo Oiarpe elkarteko Sarasti eta Basasororen kontra. Nafarrak dira faborito, Lasak aunitz jotzen baitu eta Murgiondok ongi lagunduko dio aitzinean.

Bazkalondoan, kadete, jubenil eta seniorrak

Errekako txapelketa honetan parte hartu duten pilotari eta laguntzaileek bazkaria izanen dute gero Doneztebeko Santamaria jatetxean eta arratsaldeko 4:30etik aitzinera jokatuko dira bertze finalak. Lehenik, kadete mailakoa jokatuko da. Txarutako Beñat Oronoz lesakarrak eta Imanol Juanena oiztarrak, Zugarraldeko Iribarren eta Etxamendiren kontra jokatuko dute. Oronoz lesakarrak partida xehetu dezake, indar handia baitu sakean eta bolean, eta gibelean ongi lagunduko dio sasoiko dagoen Juanenak. Baina aitzinean bikote polita izanen dute.

Gazte mailako finalean, Jon Jaunarena leitzarra

Ondotik, jubenil mailako finala jokatuko dute Aurrerako Jon Jaunarena leitzarrak eta Arbizuko Josu Bergerak, Goizuetako Umore Onako Oier Apezetxea eta Txarutako Xabier Madariaga urroztarraren kontra. Ikusmin handia piztuko du final honek. Jaunarena leitzarrak, 15 urterekin, 3 urterako aurrekontratua sinatu du Asperekin eta etorkizun handiko pilotaria dirudi eta gibelean Bergera izanen du, gazte mailako atzelari onenetako bat. Aurten ezustea eman duen bikotea izanen dute aitzinean: Oier Apezetxea goizuetarra, Jon profesionalaren anaia da eta jubenil mailako lehen urtean maila ona erakutsi du eta jo handia du. Gibelean, Madariaga urroztarra lagun izanen du, sasoi ederrean eta txapelketa bikaina egin duen pilotaria.

Senior bigarren mailako eta eliteko finalak akitzeko

Gero, senior mailako bi finalak jokatuko dira. Bigarren mailakoan, Errekako bi bikote izanen dira aurrez aurre: Imanol Mitxelena aranztarrak eta Unai Urrutiak, Aritz Anguita eta Joseba Madariaga aranztarraren kontra jokatuko dute. Imanol Mitxelena sasoiko dago eta bi esku dotore ditu. Gibelean Unai Urrutia ariko da, nahiz eta finalerdietan Mikel Iriarte aritu. Urrutiak bi eskuekin aunitz jotzen du eta dotorea da kantxa gainean. Aitzinean, Anguita, tantu aunitz egin eta gutti galtzen duen aurrelaria eta Joseba Madariaga aranztarra izanen dute. Madariaga agintzen ari da kantxan, ongi joz eta behar denean moztuz. Faborito izanen dira Anguita eta Madariaga, baina borroka handia espero da. Elite mailakoan, azkenik, Mololo Irigoien lesakarrak eta Unai Iparragirre leitzarrak, Tolosako Aurrera Saiaz elkarteko Renobales eta Galarragaren kontra jokatuko dute. Aipatzekoa da Nafarroako bikoteak, 2007an Federazio arteko txapelketa, Espainiako txapelketa eta Munduko txapelketa irabazi dituela. Iparragirre, Leitzako profesional ohia sasoi ikaragarrian dago, jo, pilota gaixtoak jarri, moztu eta oran arte, txapelketako atzelari onena dela erakutsiz. Irigoien lesakarra ere bolada onean dago eta bere bolearekin min handia egiten du. Bikote beteranoa eta zaila osatzen dute eta faborito izanen dira. Dena den, Renobales iaz ere finalista izan zen eta beti hor egoten da, txapelketa handietako finaletan. Galarragak ere bi esku on ditu. Aipagarria da elite mailako txapelketa honek duen maila, bertze edozein txapelketaren parekoa. Errate baterako, 2005eko finalistetatik, Belloso, Oteiza eta Olaetxea dagoeneko profesionaletan ari dira Asegarcerekin eta 2007ko finalista batek, Garmendiak, Frontisekin debutatu du.


Hamabost lagun zauritu dira Bartzelonan (Herrialde Katalanak), Tranbia Urdinak kamioi bat duenean


50 lagunek egin dute bat Madalena goian

Mendi Astearen barruan , finalista eguna ospatu du Aurrera Mendi Taldeak. Madalenara mendi irteera egin zuen domekan, eta 50 bat lagunek egin zuten bat tontorrean. Hamazazpi atera ziren Ondarroatik, goizean goiz, euri apur bategaz. Beste batzuek nahiago izan zuten Berriatuatik utten. Egon zen bidea bizikletaz egin zuenik be. Giro edarra eduki zutela esan dute Aurrerako arduradunek. Eta eguraldia, lagun izan zuten azkanean. Aurten, sari banaketa berezia egin dute. Tontorrera igo zen parte hartzaile bakoitzari zozketa zenbaki bat emon zieten Aurrera mendi taldekoek. Gero, hamabost sari zozkatu zituzten, mendian erabiltzeko material zein produktuak. Menditik bueltan, bazkaritan batu ziren mendi taldeko arduradunak. Hurrengo irteera, ohi legez, Kalamendira egingo dute, Gabon Zahar Egunean.


Joseba Agudo absolbitu egin dute

Espainiako Auzitegi Nazionalak Joseba Agudo abokatu oreretarra “froga faltagatik” absolbitu egin du ustez “erakunde terroristako kide” izateagatik bere kontra 2009ko urrian abiatu zuten prozesutik. Data horretan atxilotu zuten Agudo Hendaian, Oiartzunen zuen bulegoa Guardia Zibilak miatu ondoren. Martxoaren 22an utzi zuten behin-behinean aske abokatua.

Javier Gomez Bermudez magistratuak zuzendu duen epaile taldeak egin duen sententziaren arabera, ez da frogatuta gelditu “ETAk ematen zituen aginduak” betetzen zituenik Agudok.


Kirola, festa giroan

Ur kirolek, parriladak eta musikak hartuko dute Deba igandera bitartean. Surfing Deba festaren hirugarren aldia hasiko da bihar

Bihar hasiko da Deban (Gipuzkoa) egingo den Surfing Deba festa. Hirugarren aldia da aurtengoa, eta ostiraletik igandera iraungo du.

Debako ibaia kayakean igoz hasiko dute festa bihar, 17:00etan. Debayak elkarteko kideekin batera irtengo dira parte hartzaileak Debako portutik. Ondoren, 20:30ean, herri parrilada egingo dute, kioskoan. Biharko ekitaldia Euskal balearen ehiza bideoaren emanaldiarekin amaituko dute.

Larunbaterako, ateak irekitzeko jardunaldia antolatu du Zurrunbilo elkarteak, 10:00etatik 12:00etara. Goizeko emanaldiekin amaitzeko, Crossfit erakustaldia antolatu du Abillion Debako udal kiroldegiak, Ondargain tabernaren aurrean. Arratsaldean, arraun surfeko txapelketaren txanda izango da, Yako surf eskolak antolatuta. Hondartzan eta ibaian egingo da. Eguna amaitzeko, kontzertua izango da 22:00etan, Ondargainen.

Igandean amaituko da festa, Deba Xtreme kirol taldeak antolatu duen triatloiarekin, 11:00etan. 16:30ean, berriz, aquatloia egingo dute, kayak eta piraguen ate ireki jardunaldia. Horrez gain, waterpolo partida bat jokatuko dute, Eibarko Urbat elkartearen eskutik.

Hiru eguneko jardunaldiari luntx batekin emango zaio amaiera, portuan. Parte hartzaile oro daude gonbidatuta.

Udako 33. Musikaldia

Bestalde, 33. Udako Musikaldia hasiko da gaur. Gipuzkoako Foru Aldundiak eta Debako Udalak antolatu dute jaialdia. Abuztuko ostegunetan, musikak hartuko du Debako Santa Maria eliza. Gaur, Bay Trio hirukotearen txanda izango da. Tronpa, biolina eta pianoa izango dira protagonista.

III. Surfing Deba festaGaur, 17:00etatik aurrera, Deban (Gipuzkoa).


Euskal literatura erdaraz, 'Sautrela'ko erreportajean

Hasier Etxeberriak Markos Zapiain hartuko du elkarrizketaren tartean, Saizarbitoria eta iragana liburuaz mintzatzeko.

Euskal literatura normalizatu ahala, erdaretara itzulitako euskal obrak ere ugaritzen joan dira urteen igarotzearen poderioz. Duela hamarkada batzuk balentria bat zen itzulpen bat argitaratzea, baina egun hainbat hizkuntzetara itzulitakoak ditugu. Hala, itzulpen horiek guztiek zer eman duten aztertuko dituzte aste honetako 'Sautrela' saioko erreportajean. Noiz hasi ziren euskarazko lanak itzultzen? Zein hizkuntzetara itzultzen dira usuen? Zein izan da itzulpen horien ibilbidea? Zer eragin du idazle baten lanak itzultzeak idazle horren kanonizazioan?

Elkarrizketarako, berriz, Markos Zapiain izango dute. Euskal literaturari buruzko zenbait saio argitaratutakoa dugu Zapiain. Azkenekoan Ramon Saizarbitoriaren obra aztertu du, Saizarbitoria eta iragana izeneko liburuan. Nolakoak ote dira Saizarbitoriaren nobeletako pertsonaiak? Zer gai lantzen ditu? Zer pisu du iraganak haren nobeletan? Zerk obsesionatzen du gure idazle handienetako bat den Saizarbitoria? Horretaz guztiaz ariko zaigu Zapiain.

Azkenik, Beñat Sarasolak Koldo Izagirreren lehen poesia liburuetako bat izango du hizpide, Guardasola ahantzia. Izagirrek berak zuzentzen zuen Ustela Sailean argitaratua, poema luze batek osatzen zuen liburua, umorez eta bizitasunez ondutako hitzen bidez.

Ohiko legez, larunbatean izango dugu ikusgai, 15:00etatik aurrera, ETB1en.


Los Angelesko oihartzun musikatua

Non: Donostiako Intxaurrondo auzoko Kultur Etxean. Noiz: Azaroaren 15ean, asteartea.

Quentin Tarantino ez zen joan zinema eskola batera, gu musika eskola batera joan ez garen bezala». Ez dute musika prestakuntzaren onurarik ukatzen Allah-las taldeko kideek, baina, eskolatik harago, beste nonbait aurkitu dute haiek: Pedrum Siadatian gitarristak, Spencer Dunham baxu jotzaileak eta Matthew Correia bateria jotzaileakk Amoema Music Hollywoodeko disko independenteen denda ezagunean egiten dute lan. Handik gertuko soto batean sortu zuten taldea, eta handik gutxira batu zitzaien Miles Michaud gitarrista, egungo laukotea osatuz. Lau urte pasatutakoan kaleratu zuten lehen diskoa, Allah-Las, eta 2014an argitaratu zuten Workship the Sun. Orain, Calico Review disko ondu berria aurkeztuko dute Donostian. Kaliforniako poparen espiritua berreskuratu dute lan berrian, Los Angelesko giroaren oihartzuna bilduz.


Greziako krisiak urteko minimoetara hurbildu du burtsa

Saio erdian, Ibex-35ek % 2,83ko galerak zituen. Atzo urteko bigarren beherakada handiena izan zuen. Greziak 120.000 milioi euro behar ditu krisiari aurre egin eta porrot ez egiteko.

Atzo, arriskuak neurtzeko munduko agentzia inportanteenak, Standard &' || 'amp;amp; Poor''s-ek, herrialde hartako zorraren maila murriztu, eta "zabor bono" gisa jo zuen. Ondorioz, Europako burtsak maldan behera etorri ziren, eta %4 eta %6 arteko galerak izan zituzten.

Gaur ere zenbaki gorritan hasi dute eguna. Saio erdian, Espainiako burtsa urteko minimoetatik gertu zegoen, eta haren adierazle nagusiak, Ibex-35ek, % 2,83ko galerak zituen.

12:00etan, burtsa 296,50 puntu galtzen ari zen, eta 10.183 unitateetan zegoen, hots, otsailaren 5ean iritsi zen 10.103 puntuko mugatik gertu (egun horretan jazo zen urteko minimoa).

Merkatuetan dagoen beldurra beste adierazle batean islatu da: Greziak eta Espainiak 10 urtetan ordaintzeko dituzten bonoek Alemaniakoekin duten aldea handitu egin da, 1.140 puntu lehenengo kasuan, eta 125 bigarrenean.

Europako gainerako merkatuak ere gorri daude. Milan % 3,08 egiten ari zen behera saio erdian; Paris % 2,35; Frankfurt % 2,03 eta Londres % 1,07.

Espainian, Sacyrrek, OHLk, Telecincok eta BBVAk zituzten beherakada handienak, %5ekoak baino handiagoak, hain zuzen ere. Haien atzetik, Santander % 4,65 jaitsi da; Endesa % 2,82; Iberdrola % 2,16; Repsol % 1,82 eta Telefonica % 1,49.

Euroak ere indarra galdu du, eta 1,318 dolarretan salerosten ari dira.

Laguntza "garaiz" helduko da

Grezian tragedia galarazteko xedez orain arte adostutako laguntzak ez dira nahikoak izan. Horrenbestez, Nazioarteko Diru Funtsa eta Europar Batasuna erreskate plana handitzeko prest agertu dira.

Hain zuzen, krisiari aurre egin eta porrot ez egiteko, Greziak 120.000 milioi euro behar dituela esan die Dominique Strauss-Kahn Nazioarteko Diru Funtsako zuzendariak, Alemaniako parlamentuko taldeei.

Baina Alemania eskualde hauteskunde garrantzitsu batzuen atarian dago, eta baldintza zorrotzagoak exijitzen jarraitzen du laguntzak emateko. Izan ere, Greziari horren laguntza handia emateak botoak galtzea ekar liezaiokela uste du Angela Merkel kantzillerrak.

Zenbait herrialde europarrek, bereziki Alemaniak, proposatutako baldintzen inguruko bere iritzia eman du Yorgos Papandreu Greziako Lehen Ministroak. "Europa osoko eta munduko ekonomiara hedatu ez dadin" krisialdia greziarraren "sua itzaltzeko" laguntza eskatu die Papandreuk euroguneko herrialde guztiei.

Nolanahi ere, Europar Batasuneko buruzagiek ziurtatu dute Greziak "garaiz" jasoko duela laguntza, eurogunearen egonkortasuna bermatu ahal izateko.

Jose Manuel Durao Barroso Europako Batzordeko presidenteak baieztatu du estatuburuak eta gobernuburuak "maiatzaren 10a baino lehen" batzartuko direla, erreskate plana adosteko.

Bilera horretan, baliteke 90.000 milioi euroko diru-laguntzak hitzartzea.

Merkatuek aldapan behera jarraituko dute

Adituen ustez, merkatuek behera egiten jarraituko dute Greziaren erreskateari buruzko zalantzek irauten duten bitartean. Dena dela, galerak eta beherakadak ez dira oso handiak izango, betiere haien aburuz.

Nuria Ivarezek (Renta 4) azaldu duenez, Alemaniak izango du azken hitza, baina inbertsoreak Greziara begira baino ez daude.

Atzo, Lucas Papademos Europako Banku Zentraleko presidenteordeak Espainia jarri zuen hondamen fiskalaren adibide, eta adierazpen horiek beldurra zabaldu zuten berriro.

Marian Fernandezek (Inversis Banco) uste du galerek epe luzean ere jarraituko dutela, eta batik bat Ibexen izango dutela eragina, baina erreskate planak lasaitasuna ekar lezakeela.

Merkatuak Greziak zorra ordainduko ez duen beldur dira, eta horrek garestitu lezake Espainiaren zorra epe laburrean.


Kolonbiako bake prozesua babesteko manifestua sinatu dute nazioarteko hainbat ordezkarik

Donostian egindako topaketan aurkeztu dute. Arnaldo Otegik ere babestu du idatzia.

Kolonbiako Bake Prozesua Babesteko Nazioarteko Topaketan, Donostian, Bakea eta Justizia Kolonbiarentzat manifestua plazaratu dute hainbat lagunek. Sinatzaileek diotenez, "esanguratsuak" dira Juan Manuel Santos Kolonbiako presidentearen eta FARC-EPren arteko Habanako "aurrerapausoak", eta uste dute "garai erabakigarri bat" ekarriko dutela. Prozesu horrek ELN Nazio Askapenerako Armada barne hartu behar duela iritzi diote.

Horrez gain, bi aldeek "amore ez emateko eta ardura politiko eta juridikoak onartzeko" duten prestasuna nabarmendu dute. Euskal Herritik babesa agertu diote bake prozesuari: "Badakigu bake prozesua eta giza eskubideak eta justizia sustatzen dituzten lider eta ekimenek mehatxuak pairatzen dituztela, eta haien bizitza eta lana arriskuan daudela", diote manifestuan. Hala ere, espero dute bi aldeek "aldebiko su-etenerako mekanismoak" bilatzea.

Honakoak dira sinatzaileak:

Riccardo Cannelli. Historia Garaikidearen irakasleaFrancie Molloy. Sinn Fein-eko kideaOscar Guardiola Rivera. Doktore eta abokatuaFederico Mayor Zaragoza. UNESCOko presidente ohia eta egun Bakearen Kultura Fundazioko presidenteaThomas Schmidt. ELDH-ko presidenteaCarmen Magallon. WILPF Espainiako presidenteaMateo Zuppi. Sant'Egidio komunitateaRafael Grasa. Bartzelonako Unibertsitate Autonomoan Nazioarteko Harremanetako irakasleaFundiPau (Fundacio per la Pau)George Howard. Ipar Irlandako ministro ohiaJosep Maria Terricabras. ALEko presidenteaGabi Zimmer. GUE/NGLeko presidenteaHelmuth Markov. Branderburgoko landerrean Justizia Ministroa.Jens Holme. Suediako europarlamentaria ohia

Arnaldo Otegik ere babesa agertu dio manifestuari, antolatzaileei igorritako mezu batean. Adierazi duenez, "zoritxarrez eta ezagunak diren arrazoiak tarteko" ezin izan du topaketan parte hartu. Kolonbiako Gobernua eta FARC zoriondu ditu euren "ausardiagatik, heldutasun politikoagatik eta erantzukizun historikoagatik". Gizarteari oro har ere zorion mezua bidali dio, baita eragile sozial eta politikoei ere.


'Atrápame si puedes' saiorako castinga, gaur, Bilbon

Galde-erantzunen lehiaketa honetarako lehiakideak hautatzeko probak EiTBren egoitzan egingo dira.

'Atrápame si puedes' saioan parte hartzeko probak egingo dituzte gaurko egunean zehar Bilbon, EiTBren egoitzan, 10:00etatik 19:30etara. Euren jakintza eta erreflexuak erakutsi nahi dituzten lehiakide onenak bilatuko dituzte saioaren arduradunek. Hortaz, bertan parte hartu nahi izanez gero, bidali zure datuak atrapamesipuedes@eitb.eus helbidera, eta programakoak zurekin harremanetan jarriko dira.

Patxi Alonsok aurkezten duen saioa astelehenetik ostiralera izaten da ikusgai. Lehiakideek primeran pasatzen dute haren galderei erantzunez, eta etxera diru mordoxka bat eramateko aukera izaten dute, egunero jokoan dagoen diru-zakua irabaz dezaketelako.

Lehiakideak aukeratzeko castinga EiTBren Bilboko egoitzan izango da, gaur, eta bertan parte hartzeko baldintza bakarra 18 urte beteta izatea da. Hautagaiek nortasun agiria edo pasaportea eraman beharko dute hori erakusteko.


"Emozioz beteta gaude Tolosako emanaldiaren aurrean"

Lekord taldearen 'Sokak' izeneko emanaldia izango da larunbatean, Topic zentroan, 20:00etan hasita. Iñaki Letamendia eta Amaia Ruiz tolosarrek hartzen dute parte proiektuan.

Iñaki Letamendia eta Ane Artetxe musikariez eta Amaia Ruiz eta Amaia Irazabal aktoreez osatua dago. Euskal kantuei hurbilpen berezia egiten diete, eta herriko melodiak erabiliz, ibilbide poetiko-musikal batera gonbidatzen dute ikuslea.


Hasi da Futsal Sakana Txapelketa

Sakanan areto futbola bulkatzeko asmoz, Irurtzungo Xota areto futbol klubari lotutako Leandro Fernandez jokalari ohi eta lehen mailako Lacturale Gurpea Orbina emakumeen taldeko entrenatzaileak, Futsal Sakana 2013-2014 areto futbol txapelketa antolatu du, hainbat entitateren laguntzarekin. 7 taldek eman dute izena eta asteburuan lehendabiziko jardunaldia jokatu zen Uharte Arakilen. Sakanako 7 taldek egin dute bat eta asteburuan hasi zen Futsal Sakana Txapelketa. 1.jardunaldiko emaitzakIturmendi 4 - Bil Toki 5Auzomotojorik 6 - Etxarriko gaztetxie 4Arbizu K.T. 10 - Bunker 3Atsedena: Racing San Migel2. jardunaldia (larunbatean, Uharte Arakilen)11:00etan: Etxarriko gaztetxie - Racing San Migel 12:00etan: Bunker - Auzomotojorik13:00etan: Bil Toki - Arbizu K.T.Atsedena: Iturmendiwww.futsalsakana.esTxapelketako informazio guztia. Facebook eta twitter sare sozialetan baita ere. Harremanetarako: Leandro (670 595 098 telefonoa) edo info@futsalsakana.es. Talderen batek oraindik ere txapelketan parte hartu nahiko balu, dei dezala.


Ataunen urtarrilaren 31 arte ordain daiteke ura

Gipuzkoako Ur Kontsortzioak zabaldu du Ataungo zergadunentzat uraren, arazketaren eta saneamendu planaren ordainketa egiteko epea. Gaurtik urtarrilaren 31ra arte, bi egunak barne, kobratuko ditu iazko urritik abendura bitarteko ur kontsumoak eta zerbitzuak. Borondatezko epe horretan, kobraketa helbideratutako kontu korronteen bidez egingo du kontsortzioak.


Harpidetu

Euskararen Agendaren harpidetza egiteko bi modu, aukeratu zurea!! !

Eskaera: agenda@hirinet.nethelbidera idatziz.

Euskararen Agendaren RSS jariora harpidetu, hemen


Irailaren 22an ospatuko da Beasaingo adinekoen eguna

Adineko pertsonen eguna irailaren 22an ospatuko dute Beasaingo 65 urtetik gorako pertsonek. Lierniko Mujika jatetxean egingo dute urteroko bazkaria, 13:30ean. Bazkarira joan nahi dutenek izena eman beharko dute hilaren 12a baino lehen, Aranealde elkartean, astelehenetik ostegunera, 17:00etatik 19:00etara. Autobusez joango dira Liernira, 13:00etan, geltokian autobusa hartuta.Beasainen bizi diren 65 urtetik gorako pertsonek eta beren ezkontideek eman dezakete izena, 6 euro ordainduta. Izena ematerakoan, nortasun agiria aurkeztu beharko da.Jokoetarako izen-emateaBestalde, Aranealde elkartean irailaren 11n izango diren karta jokoetarako eta irailaren 12ko toka eta igel jokoetarako ere izena eman behar da hilaren 10erako, elkartean bertan. Sariak irailaren 22ko Lierniko bazkarian banatuko dituzte.


Martzelino Agirre jarri da lider Goierriko bola lehian

GOIERRI // Larunbatean Seguran hasi zen Goierriko 29. Bola Txa-pelketan, Martzelino Agirre bo-lariak irabazi zuen eguneko ti-raldia eta bera da lehenengo liderra. Agirreren ondoren (48), bigarren Felix Maiz sailkatu zen (48), hirugarren Garbiñe Alustiza (48) eta laugarren Xepeiño Agirre (47). Bigarren jardunaldia Olaberrian jokatuko da, otsailaren 25ean.


Etxebizitzen salerosketa handitzen ari da, baina iaz baino motelago

Hegoaldean, 2017ko lehen erdialdean 2016an baino %5,9 gehiago saldu dira. Etxe berri gutxiago saltzen dira, baina bigarren eskuko merkatua indartsuago dabil. Prezioak %3 inguru ari dira igotzen

Hego Euskal Herriko ekonomiak hazkunde abiadura bizkortu du aurten, baina kontrakoa gertatzen ari zaio etxebizitza merkatuari. Hirugarren urtez jarraian hazten ari da, baina aurreko bi urteetan baino nabarmen motelago. INE Espainiako estatistika erakundeak atzo zabaldutako datuen arabera, urtarriletik ekainera 11.843 etxebizitza salerosi dira, iaz baino 661 gehiago. %5,9eko hazkundea da hori, 2016ko lehen erdialdeko %20ko hazkundea baino dezente txikiagoa.

2013an jo zuen behea etxebizitzen salerosketak, eta, orduz gero, bi digituko hazkunde tasak eman ditu: %10 2014an, %12 hurrengo urtean eta %20 iaz. Tasa handiak dira horiek, denbora askoan luzatuz gero burbuilen alarma gorria pizteko modukoak. Baina ez da hala, shock egoera batetik berpizten ari den merkatua baita etxeena.

Izan ere, krisia piztu zenetik hondoa jo zuen arte, %60 jaitsi ziren salerosketak. 2007aren lehen erdian, etxeak erosteko sukarrak goia jo zuenean, 20.603 bizitegi salerosi ziren Hego Euskal Herrian; 2013an eta 2014an, 8.200 baizik ez ziren izan.

Orduz gero, %45 handitu dira salmentak, baina 2007koen oso azpitik daude (-%44). Are gehiago, ez da espero hurrengo urteotan maila horretara hurbilduko direnik, ez direlako orduko baldintzak betetzen. Orduan bezala, orain ere interes tasak txikiak dira, baina bankuak orduan baino zuhurrago jokatzen dute maileguekin. Faktore demografikoak ere badaude: biztanleria zaharragoa da orain —behar gutxiago du normalean etxea erosteko—, eta 2000ko hamarkada hasieran baino etorkin gutxiago iristen dira orain Euskal Herrira. Faktore psikologikoak ere badaude —etxeen prezioa inoiz jaisten ez zen uste ustela asko zabaldu zen burbuilaren urteetan—, baina, ziur aski, faktore garrantzitsuenak ekonomikoak dira: ekonomia itzuli da 2008ko mailara, baina herritarren zati handi bat atzean utzita. INEren beraren arabera, 2008ko bigarren hiruhilekoan baino 67.000 langabe gehiago daude orain, eta lanari eutsi edo enplegua berreskuratu duten askok soldata kaskarragoekin egin behar du aurrera. Gipuzkoako Aldundiaren joan den asteko datua da soldatak ez direla iritsi 2011eko mailara. Hitz bitan, diru gutxiago dago etxeak erosteko.

Berriak, erditik laurdenera

Bada beste alde bat krisi aurreko garaiekin alderatuta. Garabiak, peoiak eta igeltseroak lan bete-betean zeudela, 2007an, eraiki berria zen saldutako ia bi etxeetatik bat. Zehatzago esateko, %47 izan ziren urte horretako lehen erdian; 2017koan, berriz, %23ra ere ez da iritsi. Orduan saltzen ziren etxe berrien laurden bat saltzen da orain, eta agian gehiago jaitsiko da kopuru hori, 2017. urteko lehen sei hilabeteetan %11,4 egin duelako behera etxe berrien salerosketak.

Oso bestelakoa da bigarren etxebizitzen merkatua, ez dagoelako 2007ko kopuruetatik hain urruti. 2017 hasieran, beste %11,5 handitu dira horien salmenta, eta 2007koen %86 dira orain.

Bada burbuilaren garaitik hona asko aldatu ez den beste datu bat: babestutako etxebizitzak gutxiengoa dira. 2017ko lehen sei hilekoan saldutako etxebizitza babestuen batezbestekoa %11,3ra jaitsi da.

%35-40 merkeago

Prezioei dagokienez, INEk ez du irailera arte kaleratuko datu eguneratua, baina lehen hiruhilekokoak baieztatu du gutxika-gutxika etxeak garestitzen ari direla. Nafarroan, %2 garestitu dira urtebetean, eta %3,3, berriz, Araban, Bizkaian eta Gipuzkoan. Edonola ere, krisi atariko prezioetatik oso behera daude oraindik ere: %43,8 merkeagoak Nafarroan, eta %35,7 beste hiru lurraldeetan.

Krisia piztu zenean lehertu zen etxebizitzaren inguruko burbuila. Herri batetik bestera, edo hiri bateko auzo batetik bestera, alde handia egon zen burbuilaren mailan, eta hala gertatu zen hura lehertzean ere. Hau da, prezioak gehiago jaitsi zirela eskari gutxiko lekuetan, eta gutxiago, berriz, erakargarritasun handiagoa dutenetan. Baina estatistika ofizialek diote etxebizitzak, batez beste, 2007-2013 epean nabarmen merkatu zirela: INEren arabera, %47 Nafarroan, eta %40 Hegoaldeko beste hiru lurraldeetan.


Iban Lage: «Inguruan izan ditudan pertsonei esker, beraien etika, heziketa edo ez dakit ziur zer, beren pertsonalitateek ni askeago izatea ahalbidetu dute»

«Lehenedabiziz nire burua aurkeztuko dut: Iban Lage naiz, 1991n jaiotako Ormaiztegiko gazte bat. Nahiko gaztedanik jakin izan dut mutilak nituela gogoko, neskak gogoko nituen ziur jakin gabe. Izan ere, goiz maintemindu nintzen nik jakin ere egin gabe zer gertatzen ari zen, eta urte asko pasa nituen maitemindurik. Bi sexuekiko erakarpena sentitu izan dut, baina bietako batengatik bakarrik izan dut fisikoa. Egoera horretan eta nire etika izanik, eznuen inoiz neska batekin erlazio bat izateko ideia burutu nire homosexual egoera ezkutatzeko. Ez neukan esateko gogorik mutilak gogoko nituela, baina ezta ere gezurretan eta faltsukerietan ibiltzeko jendea engainatuz. Banekien egunen batean norbaitek galdetuz gero, egia esango nuela, homosexuala nintzela.

Ditudan lagunei eta familiari esker, beraien laguntza izan dut beraiek jakin ere egin gabe. Nire inguruan izan ditudan pertsonei esker, beraien etika, heziketa edo ez dakit ziur zer, beren pertsonalitateek ni askeago eta NI gehiago izatea ahalbideratu dute. Aspektu hau jendeak jakiteko beldurrak uxatuz eta niregan adore gehiago izan dezadan, pertsona hauek behar- beharrezkoak izan ditut, funtsezkoak.

Honela, 18 urte beterik, Beasaingo jaietan, nire bi lagunek, Ivanek eta Jonek, lehenengoz egin zidaten galdera: Iban, a ti las chicas… te gustan? (jajajajajaja, gaur egun pentsatu eta izugarrizko grazia egiten dit, galdera hura formulatu zen momentuak). Noski, nik ez nuen espero momentu horretan gertatu behar zenik lehenengoz, benetan momentu bitxia baitzen, goizeko 6ak 7ak inguruan. Berehala erantzun nuen ezetz, ez nituela gogoko. Eta berehala hasi ziren galderak, mutilen inguruan. Espero baino erosoago sentitu nintzen galderei erantzuten, eta batez ere erretxazurik ez ikustean eta halako interesa beraiengan ikustean.

Egun hartatik aurrera berdin jokatu izan dut, batzuetan ere nik pausoa emanik ere gertukoenekin. Azkenak jakiten nire gurasoak eta familia izan ziren. Zatirik gogorrena izan zen, benetako beldurra ematen zidana. Aurretik jakin izan banu, ez nuen hainbeste zalantza eta beldur izango. Beti besteen babesa izan dut, eta inoiz ez dut erretxazurik jaso.

Goierriko Zubia

Betidanik ikusi izan dut bai leku batean edo bestean horrelako kolektiboei babesa eta sostengua ematen dien taldeen beharra. Kasu honetan, Goierrik hutsune hori zuen eta gure taldekide batzuei esker, hutsune hori betetzeko bultzada sortu zen.

Taldean dudan laguna, eta bultzada hau eman duen pertsona horietako batek, Anderrek, taldea sortu zutela eta aurkeztera zihozeela esan zidan. Nik, berriz, ahal nuenarekin lagunduko niela esan nion, batez ere sare sozialetan presentzia pixka bat sortzen, izan ere doakoa da, eta persona askotara ailegatzen zelako.

Hala, Goierriko Zubia aurkeztu zen egunean, bertara joan nintzen kuadrillako batzuekin gure elkartasuna eta laguntza ematera. Honela taldekoei nire laguntza eskaini nien, sare sozialetan eta beste arloetan laguntzeko, eta ordu gutxi batzuk geroago whatsappeko taldean sartu ninduten (jajajaja nire proposamena laguntza besterik ez zen eta taldekide egin ninduten). Modu pasiboan sartu nintzela esan dezakegu, baina asko gustatu zitzaidan ideia, horrelako talde batean parte izatearen ideia, eta babesa behar duten pertsonei laguntza eskaintzea. Taldekide naizen lehenengo egunetik eta ahal dudan oro, parte hartzen eta laguntzen dihardut.

Gaur egun honelako taldeak beharrezkoak dira, egun gutxi batzuk atzera jota ikusi ahal izan genuen Amerikako Estatu Batuetan, honelako kolektiboek mehatxuak eta bortizkeriak jasaten dituztela. Nahiz eta munduko puntu ezberdinetan honelako kolektiboen egoera hobea izan, pertsonek ez jakintasun egoeratan oso gazki pasatzen dute, arbuiatua izateagatik, beldurragatik.

Mundu honetako pertsonek sexualitatearekiko eta identitate sexualekiko beldurrak eta fobiak ezabatu artean, Goierriko Zubia bezalako elkartasun taldeen beharra izango da. Honegatik naiz eta izango naiz taldekide».


Agorrilaren 14ean jakinen da Plantouneko okutzaileen epaia

Goiz honetan burutu da Baionako Plantoun auzoko okupatzaileen auzia. Berrogei bat lagun hurbildu dira elkartasuna adieraztera. Agorrilaren 14ean jakinen dute epailearen erabakia. Anartean bertan segituko dute bizitzen.

Goiz honetan egon dira Baionako auzitegian Plantoun auzoko okupazioagatik epaituriko lau herritarrak. Berehalako kanporaketa eskatu du etxebizitzaren jabe den HLM Egoitza sozialen Erakundearen abokatuak. Hori onartzen ez balitz, kanporaketa aitzin soilik 24 orduko epea exijitu du. Laurence Hardouin auziperatuen abokatuak haatik, bertan egoteko eskubidea exijitu du. Hori ez balitz onartzen, kanporaketa aitzin bi hilabeteko epea galdetu du. Agorrilaren 14ean jakinen da epaia eta anartean, bertan segituko dute bi okupatzaileek. Nahiz lau izan epaiturik, horietariko bi dira bakarrik okupatzaile, beste biak elkartasuna erakusteko ziren etxean, polizia etorri zenean ekainaren 8an.

Plantoun auzoan kokatzen da etxe okupatua

Anartean, elkarrizketa eskatzen dabiltza okupatzaileak. HLM erakundetik ez dute erantzunik jaso oraindik. “Hitzarmen prekario bat eskatzen dugu, okupatzaileen eta jabeen artean hitzarmenak lortzen dituzte hainbat tokitan, ez dugu beste munduko gauza bat eskatzen”, zion auzitegitik ateratzean Hartzea Lopez Arana okupatzaileak. Epaia bitartean, bertan segituko du.


Lurrun trenak denboraldiko ohiko zerbitzuaren azken joan-etorriak egingo ditu datozen egunetan

Azaroaren 1ean itxiko da lurrun trenaren 2017ko denboraldia. Bitarte horretan, zapatuan bi joan-etorri egingo ditu, eta igandean bakarra.

Ohiko zerbitzuaren azken lau itzuliak egingo ditu Burdinbidearen Euskal Museoko lurrun trenak azaroaren 1a, asteazkena, bitartean.

Larunbatean, urriaren 28an, Lasaora bi itzuli egingo ditu lurrun trenak. Aurrenekoa 12:30ean irtengo da eta bigarrena 18:00etan. Igandean, hilak 29, joan-etorri bat egingo du, 12:30ean abiatuta. Asteazkenean, azaroaren 1ean, itxiko da lurrun trenaren denboraldia. Urteko ohiko zerbitzuaren azken itzulia 12:30ean hasita egingo du.


09 Kelan enpresako langileak greban

Kelan enpresak ixteko erabakia hartu du. Espainiako gobernuak orain dela gutxi hartutako lan erreformari atxikita, enpresako nagusiak langileei lan urte bakoitzeko 20 egun ordaindu nahi die, baina langileak konbenioa mantendu, eta 45 eguneko indenmnizazio eskuratu nahi dute. “Gutako batzuk 19 edo 20 urte daramagu lanean, konbenioan markatutakoaren arabera, akordio batera iristeko prest gaude” dio Kelan-eko LABeko ordezkariak.

Gaurtik hasita, ostiraletan, goizeko 10:00etan enpresa aurrean mobilizatuko dira.


Intxortako borrokaren 75. urteurrena bete dela-eta igandean Elgetan omenaldia izango da, "kolpe faxistaren ondorioak eta berauek jasan zituztenak orioitzeko"


Gerardo Markuleta saritu du Arabako Diputazioak

Ezjakintasunak izeneko lanarekin Arabako Diputazioak antolatzen duen poesia lehiaketa bat irabazi du, euskarako atalean.

Ezjakintasunak izeneko lanarekin irabazi du Gerardo Markuleta idazle oñatiarrak Arabako Diputazioak antolatu duen Ernestina Champourcin izeneko poesia lehiaketa. Gaztelerazko atalean, Maria Jose Alvarezek irabazi du, Estampas de invierno lanagatik. Guztira, 68 lan aurkeztu dituzte, horietatik 10, euskaraz. XVI. aldia da lehiaketa hau antolatu dutena.

Epaimahaiak saritu du Gerardoren lana aberatsa delako, gertutasuna ikusten delako, hizkuntzagatik eta zuzena delako, besteak beste.


Belen Uranga eta Iñaki Martinez de Luna


Leihoak mundura, mundu oso bat etxean

Nafarroako estreinaldi bira egiten ari da “Wayé” dokumentala Baztanen, Bortzirietan

eta Barañainen. Mexikoko yukatango maia hizkuntza gutxituaren biziberritzea

erakusten du ikus-entzunezkoak eta proiekzioen ondotik solasaldiak egiten dira

herrietako eragileekin elkarlanean. Eguraldiagatik alarma guztiak piztuta zeuden

egunean 25 pertsona bildu ziren joan den ortziral arratsean Berara eta klima berezia

sortu zen Beralandeta aretoan. Mexikoko yukatango maia hizkuntzaren aldeko

aktibistek beraien borrokak eta ametsak plazaratu dituzte ordu erdiko ikus-

entzunezkoan eta publiko gisa etorri zirenek ispilu bat ikusi zuten pantailan. Batek

erran zuen diskriminazio berbera jasana zutela beraiek euskaraz solasteagatik,

bertzeak harritu zuela aktibista gehienak emakumeak izatea, bertze batek erran zuen

kosmobisioa eta hizkuntzak barnebiltzen duen guztiari erreparatu behar diogula,

protagonistetako batek bota zuen gure hizkuntzan ongi pasatzeko, zoriontsu izateko

eskubidea dugula... eta nik munduko klima larrialdiari hizkuntza larrialdia gehitu nion.

Bainon txanpon guziek bi alde dituzte eta zapalkuntza prozesuetan patroiak

identifikatzen hasten diren bezala biziberritze edo ahalduntze prozesuetan ere

elkarrengandik ikasteko bidea ikustea arras polita da. Energiaz betetzen du pantaila

bat izanagatik ere ispiluaren bi aldeak hunkituta, sinetsita, ekiteko gogoz ikustea. Eta

solasaldian aitzina egin ahala hizkuntza identitatearekin lotzea, naturarekin,

bizimoduarekin, globalizazioarekin, generoarekin, bertze zapalkuntzekin... finean,

garen guztiarekin. Hizkuntza bakoitza munduari begiratzeko modu bat ez, munduan

izateko modu bat baita, horra gure aberastasuna eta indarra.

Heldu den asteazkenean, abenduaren 18an, izanen da Nafarroako birako azken

proiekzioa Barañainen, eguerdiko 12:30etan izanen da Udaletxeko erabilera anitzeko

aretoan. Udaleko euskara arloak Alaitz Institutuko DBH 3. eta 4. mailako ikasleak

gonbidatu ditu saiora, bainon trankil, zu ere ongietorria zara dena zalantzan jartzera,

"Waye" eta orain, euskaraz bizi nahi dugulako.


Saharan maratoia korritzera doa Txema Negro

Txema Negro astrabuduarra Aljeriara bidaian irtengo da bihar, martitzenean Saharako Errepublikak bertan dituen kanpalekuetan maratoia korritzeko. Atleta honen asmoa, kirol mailakoa alde batera utzita, autokudeaketan oinarritutako elkartasun proiektua garatzea da. Horretarako, Astrabudua Taldeko presidenteak lan egiten duen Euskotren enpresaren eta Euskal Trenbideetako Langileak Mugarik Gabe taldearen laguntza izan du. Horretaz, luze eta zabal mintzatu zaio HIRUKAri eskainitako elkarrizketan.


Inauterietako argazkiak eta bideoak

Hemen ikus ditzakezue inauterietako argazkiak eta bideoak.


"Alardeen auzian, legeekin ez da nahikoa; inplikazioa beharko da"

Andreen eta gizonen arteko berdintasuna lortzeko, gizartearen inplikazioa beharrezko jo du Landaidak, baina ez du baztertu legeak zorrozteko aukera aztertzea, aurrerapauso nahikorik ez bada.


Bartzelona-Atletico eta Manchester United-Bayern, final-laurdenetan

Real Madril Borussia Dortmunden kontra arituko da. PSG-Chelsea, beste neurketa.

Txapeldunen Ligako final-laurdenak zozketatu dira. Luis Figo izan da zortea banatu duena, Nyonen, Suitzan. Hauek dira zortzi sailkatuen arteko lau neurketak:

Bartzelona - Atletico MadrilReal Madril - Borussia DortmundPSG - ChelseaManchester United - Bayern Munich

Joaneko partidak apirilaren 1ean eta 2an izango dira, eta itzulikoak, 8an eta 9an. Apirilaren 11an zozketatuko dira finalerdiak.


"2019 Parke osasungarriak" antolatu dute Sopelan, ariketa fisikoa "era egoki eta seguruan" egitea helburu

Sopelako Udalak antolatu du 2019 Parke osasungarriak, udalerrian “kirola sustatzen jarraitzeko”. Maiatza eta ekaineko eguaztenetan sesioak egingo dituzte Jubilatuen etxeko lorategian dagoen parkean.

“Ekimen honek koordinazioa eta lankidetza sustatzea du helburu, herritarrek gorputz jarduera gehiago egin dezaten”, adierazi dute udal-iturriek. Gainera, bitartekoak eskaini gura dituzte jendeak kirol jarduera jarraitua eta segurua egin dezan: “Ingurumena eta gure kultur-ondarea errespetatzea funtsezkoa da”.

Programa Bizkaiko Foru Aldundiak, Kirola Zerbitzuaren bitartez antolatu du, Udalagaz elkarlanean. Maiatzaren 8an, 15ean, 22an eta 29an eta ekainaren 5ean, 12an, 19an eta 26an egingo dituzte sesioak, 11:30etatik 12:30ara. Eskolak espezializatutako teknikoek eskainiko dituzte, eta gutxienez 8 eta gehienez 20 pertsonako talde bat egingo dute. Izena emateko, 94 406 55 05 telefonora deitu edo kirolak@sopela.eus helbidera mezu bat idatzi.


Atez atekoaren lehen egunaren balorazio "oso positiboa" Oñatin

Oñatiko Udal Gobernu Taldeak oso positiboki baloratu du atez ateko hondakinen bilketa sistemak lehen egunean izandako erantzuna. "Guztia normaltasun osoz igaro zen, ez zen intzidentzia nabarmenik izan eta herritarrak zoriondu nahi ditugu erakutsitako arduragatik", adierazi dute.

Informazio bulegoetatik ere adierazi digute ez dela arazorik egon, ez herritarrei ez langileei dagokienez, eta espero zutena baino jende gehiagok atera zuela kuboa.

Atzo, astelehena, jarri zuten martxan herrian hondakinak batzeko sistema hori. Egutegian zehaztutakoei jarraituz, papera eta kartoia atera zituzten herritarrek.


Urtarriletik aurrera ziklomotor eta motorren zaratak ekiditeko neurriak gogortuko dituzte Getxon

Getxoko Udalak ziklomotor eta motorren zaratak ekiditeko beste kanpaina bat egingo du urtea amaitu baino lehen, Imanol Landaa alkateak iragarritakoaren arabera. Gainera, 2008ko urtarrilaren 1etik aurrera, hiru urte baino gehiago duten mota horretako ibilgailuek "azterketa tekniko berezi bat" egin beharko dute: araudia betetzen ez duten ziklomotorren eta motozikleten jabeei gidabaimena kendu eta ez ohiko azterketa berri bat egitera behartuko dituzte udaltzainek. Landaren iritziz, “elementuren bat era okerrean eramaten duten ibilgailuen portzentaia ez da oso handia, baina txarto ibiltzen direnek eragozpenak eragiten dituzte”. Joan den irailaren 17tik urriaren 21era bitartean bururutako azken prebentzio kanpainan arakatutako 323 ziklomotorren eta motozikleten %90,40, hau da, 292 era zuzenean zihoazen eta 31k okerren bat zuten. Azken horietatik 21k ihes tutuan zuten okerra eta 10ek agiriren bat faltan, derrigorrezko Asegurua edo gidatzeko baimena, besteak beste. Argazkian, zarata egiteko manipulatutako motor bat / Pepe Mendoza.


Errepideari lotutako istorioak

Gianfranco Rosik Erromako GRA autobideari lotuta bizi diren hainbat lagunen testigantzak bildu ditu 'Sacro GRA'-n

Dokumentalak egiteagatik da batez ere ezaguna Gianfranco Rosi zinema zuzendari italiarra. Sacro GRA lanak Erroma inguratzen duen GRA autobide sarea— Grande Raccordo Anulare— du oinarri. 70 kilometroan Italiako hiria zeharkatzen du. Eta hari lotuta bizi dira italiar asko. Hiriko monumentu ezagunetatik urrun, Erromaren beste ikuspegi bat eman nahi du zuzendariak, autobidearen bidea jarraituz. Datorren ostiralean estreinatuko dute Hego Euskal Herrian.

Bidearekin hainbat lagunek dituzten bizipenak kontatzen ditu Rosik. Hala nola anbulantzian egunero bertatik pasatzen den mediku baten istorioa, inguruan arrantzan aritzen den gizon batena, errepide bazterrean izaten diren emagalduena, intsektuak jarraitzen dituen gizon batena eta beste grabatu ditu. Zazpi lagunen istorioak harilkatuz hiriko gutxiengo sozialari buruzko dokumentala egin du, eta XXI. mendeko Europako pobreziaren irudia eskaini. Bi urtez ehunka pertsona grabatu ditu dokumentala egiteko.

Veneziako zinema jaialdian Urrezko Lehoia irabazi zuen iaz, eta hala, sari hori irabazten lehen dokumentala izan zen. Hala ere, erabakiak hainbat kritika piztu zituen zinema adituen artean.

Ez da, baina, gutxiengo sozialei buruz egin duen lan bakarra. Izan ere, zinema zuzendariaren dokumental gehienak gutxiengo sozialetan oinarritutakoak dira.

1993. urtean, Indiako Ganges ibaiari buruz Boatman dokumentala egin zuen. Indiarrentzat, ibai sakratua da, eta bertakoez gain, hainbat turista jasotzen ditu urtero. Hainbat erabilera ematen dizkiote indiarrek ibaiari: hildakoak erretzen dituzte ibai bazterrean, eta ondoren, errautsak uretara botatzen dituzte. Erritu asko ere egiten dituzte haren inguruan. Bertan bainatzen dira baita ere, eta Ganges ibaiko ura ere edaten dute. Hori guztia erakutsi zuen Rosik bere lanean, eta arrakasta handia lortu zuen nazioarteko zinema jaialditan, hala nola Sundancen, Toronton, Locarnon eta Amsterdamen. Telebista kate batzuek ere eman zuten.

Urte batzuk geroago, 2008an, Kaliforniako desertu batera bidaiatu zuen, eta han grabatu zuen Below Sea Level, zinema zuzendariaren lehen film luzea. Elektrizitaterik eta urik gabe bizi den talde baten egunerokoa kontatzen du, eta hari esker ere, hainbat sari lortu zituen.

2010ean Mexikon girotu zuen bere dokumentala Rosik, droga trafikatzaile eta soldatapeko hiltzaile bat elkarrizketatu zuen, El sicario: Room 164 dokumentala egiteko. Film osoa trafikatzailearen hariari jarraituz egin zuen, baina betiere burua estalita agertzen da. Diskrezio handiz egin behar izan zituzten grabaketak, Mexiko eta AEBen arteko bide bateko hotelean, filmari titulua ematen dion 164. logelan.

'SACRO GRA'.

Zuzendaria: Gianfranco Rosi.

Argazkia: Gianfranco Rosi.

Herrialdea: Italia.

Urtea: 2013.

Iraupena: 93 minutu.

Generoa: Dokumentala.

Ostiralean estreinatuko dute Hego Euskal Herrian.


Elizpe jubilatu elkarteko kideen deiak

Elizpe jubilatu elkarteko kideek ohiko bilera izango dute urriaren 23an, eta bertara deituta daude Zizurkilgo Elizpe jubilatu-etxeko bazkide guztiak. Lehenengo deialdia arratsaldeko 17:00etan izango da, eta bigarrena 17:30ean. Zuzendaritza batzordeak eskatzen du ahal duten bazkide guztiak azal daitezela bilera horretara.

Bestalde, azaroaren 15ean 80 urtez gorakoen eguna ospatuko dute. Nahi duten guztiek eman ahal izango dute izena bazkarirako. Izena emateko epea irekita egongo da urriaren 21etik azaroaren 12ra arte. Bazkariaren prezioa: 30 euro bazkideentzat eta 33 euro bazkide ez direnentzat.


Azkenengo Tsar-aren pausoak jarraituz

Ni kuriositateak mugitzen nau. Hala izan da oso gaztea nintzenetik. Istorio bila bidaiatu dut nire argazki kamera kuttuna bakarrik, bidaia lagun nuela. Badira bereziki hunkitu nauten gertakizunak, interes izugarria piztu didatenak, berriro ere kamera soinean hartu eta bidaiatzera bultzatu nautenak.

Urte hau, 2018a gorriz azpimarratuta nuen nire lan-bidaia agenda berezian. Mende bat, 100 urte oso, igaro dira boltxebikeek Nikolas II.a eta bere sendia fusilatu zutenetik. Zortzi egun ditut aurretik Errusian, argazkien bitartez azkeneko Tsar-aren pausoak jarraitu eta istorioa berpizteko. Urduri xamar ere banago, guztia ondo irtengo denaren susmoa dudan arren. Abentura honetan zorteduna naiz gainera, lagun bat izango dut alboan eta ez ditut orduak eta orduak bakarrik igaroko gehienetan egin ohi dudan bezala.

03:00etan iritsi gara San Petersburgora, aireportutik irten bezain laster aurpegia bufanda eta kapelarekin ia guztiz estalita dudan arren nabaritu dut hotza izango dela niretzat arazoetariko bat. Ze hotza! Erreka ere izoztua dagoela esan digute, negua aurten luzatu egin dela. Hostalera iritsi eta ezin loak hartu nabil, bihar hasten da nire lana, Romanov sendiaren hilerriak trabarik gabe topatuko ditugun ala ez pentsatzen ari naiz une oro.

Eguerdian abiatzen gara koadernoan apuntaturik dudan lehenengo leku historiko garrantzitsura. Neva erreka izoztua igaro ondoren ailegatu gara astiro, larritu gabe. Hortxe ditugu gure aurrean San Pedro eta San Pablo elizaren barnealdean azkenengo Tsar-aren, bere emaztea eta seme-alaben hilerriak. Hunkiturik nago, bihotza estutu zait. Gure hurrengo geltokia Romanov sendiaren neguko bizitokia da, gaur egungo Hermitage museoa alegia. Nikolas II.ak bere kargua utzi ondoren, bertako eskaileretatik sartu ziren boltxebikeak erreboluzio garaian eta Tsar-aren alde borrokan zebilen gobernua atxilotu. Garai latz haietara bidaiatu du azkar nire buruak Errusiako azken erregearen gelan, bere mahai gaina ikusi ahal izan dugunean.

Egun luzea gaurkoa, jadanik ohean, errepaso bat ematen diet ateratako argazkiei, ez dut akats nabarmenik sumatu eta argia itzaltzen dut lasai.

Bi hiri nagusi dira aipagarri Romanov sendiaren azkenengo egunak kontuan hartzen baditugu: San Petersburgo eta Errusian beste alderdian kokaturik dagoen Ekaterinburgo, bertan hil baitzituzten. Gure hegaldia konfirmatu ostean bertara iristen gara egun batzuk beranduago. Lehenik eta behin «odolaren-eliza» ikustera mugitzen gara. Erreboluzio garaian Ipatiev izeneko etxea zegoen leku berberean altxatu dute eliza hau erregearen omenez. Bertako pareta batean argazki bat ateratzeko aitzakiarekin fusilatu zituzten.

Argazkiak ateratzea galarazita omen dago, baina nik ezin dut aukera galdu eta disimuluz lortu dut nire lanerako behar nuena.

Etxeko lanak amaituta. Gutxi gorabehera eskuratu ahal izan dut buruan nuena. Niretzat pertsonalki garrantzitsua zena, ikasitako guztia, ateratako argazkiak… orain jadanik etxean, badut beste bidaia bat buruan.


Espainiako fiskalburuak dio «legearekin soilik» amaitu dutela ETA

ETAk desarmatzeko erabakia hartu badu, legea aplikatu delako eta «zuzenbide estatuak» garaitu duelako hartu du, Jose Manuel Maza Espainiako Estatuko fiskal nagusiaren ustez. Eta gaineratu du legearen mugak gainditu gabe amaitu dutela ETA: «Legearen inperioarekin soilik konpondu dugu ETAren arazoa». Iruñean izan da Maza, hitzaldi bat eskaintzen, eta hari entzuten izan dira Nafarroako ordezkari politiko ugari, Nafarroako Auzitegi Nagusiko arduradunak, eta Guardia Zibilaren eta Espainiako Poliziaren buruak. ETAren armagabetzeaz idatzitako galdera batzuk jaso ditu Mazak, eta erantzun du gizarteak, segurtasun indarrek, epaileek, fiskalek eta Justizia arloko funtzionarioek «pixkanaka-pixkanaka» bukatu dutela ETA.

Fiskalburuaren ustez, Europako herrialde askorentzat Espainia eredugarri da «terrorismoari nola aurre egin jakiteko», eta informazioa eta aholkua eskatzen diete Espainiako agintariei. Hala, beste herrialde batzuekin alderatuta, Espainia egoera hobean dagoela nabarmendu du Mazak, besteak beste, «beste herrialdeetan izugarrizko salbuespen egoerak dituztelako».

Kazetariek galdetu diote ea fiskaltzak espetxe politikan irizpideak aldatuko dituen edo sakabanaketa amaituko ote duen, eta erantzun du fiskaltzak ez dituela legeak egiten eta ez duela politika zuzentzen: «Legedia bete besterik ez du egiten». Era berean, azpimarratu du indarrean dauden legeak eta arauak beteko dituela berak ere: «Erabakitzen bada espetxe politikan aldaketak egitea, hori euren gauza izango da, baina ez da gure ardura».

Jose Antonio Nieto Espainiako Segurtasun Estatu idazkariak ere ETAren armagabetzea hizpide izan du, Coviteren aldizkari batean. Aditzera eman duenez, Espainiak ez du armagabetzean parte hartuko, baina hori Frantziako Gobernuak egin dezake. Izan ere, ETAri eskatu dio Frantziari jakinarazteko non dauden armak, haien kokalekua eta edukia «manipulatu gabe». Berretsi egin du Espainiako Gobernuaren jarrera, eta erakunde armatuari ohartarazi dio ordainetan ez duela ezer jasoko: «Desarmatzearekin edo desarmatzerik gabe, ez da inpunitaterik egongo».

EAJ, «diskrezioaren» alde

Itxaso Atutxa EAJren BBBko presidenteak «kezka» agertu du armagabetzeaz sortutako «gehiegizko zaratak» ez ote dion guztiari kalte egingo. Hala, «diskrezioz» jarduteko eskatu du, Euskadi Irratiko elkarrizketa batean. Azaldu du Ipar Euskal Herriko EAJko kideak daudela prozesua gertutik zaintzen, eta oraindik ez dagoela erabakita apirilaren 8an Baionan izango duten ordezkaritza. Nolanahi ere, Espainiari eta Frantziari eskatu die bidea «erraztu» dezatela armagabetzeak legezko bermea izan dezan.

EH Bilduk uste du «errespetu osoa» merezi duela bakearen artisauek armagabetzearen berri emateko aukeratu duten moduak. «Gizarte zibilaren indarraren erakusle da haien bidea», esan du Julen Arzuagak. EAEko PPren arabera, apirilaren 8koak «gauza natural» bat izan beharko luke, baina «parafernalia» bilakatu da.


Argazkilaritzan trebatu nahi?

Argazkilaritza digitalari buruz, ikastaroa eskainiko dute Biterin otsailaren 6tik apirilaren 26ra. Gaian sakontzea izango da helburua, eta bertan irakatsiko da nola egin erretratua, paisaia, gaueko eta kaleko argazkilaritza... Izenematea dagoeneko irekita dago: datorren ostiralera arte izango da apuntatzeko aukera, Biterin bertan.


Udako futbol eskola martxan jarriko du Hondarribiko Futbol Elkarteak

Hondarribiko Futbol Elkarteak ezin hobe bukatu du 2011-2012 denboraldia. Erregional Ohorezko Mailako Hondarribiko futbol taldeak mailan jarraitzeko helburua bete zuen larunbatean. Hala, futbola Hondarribian bultzatu nahian, Udako Futbol Eskola martxan jarriko du. Eskola sei eta hamalau urte arteko haurrei zuzenduta dago, eta bi asteko bina saio egingo dituzte, uztailean. Entrenamenduak Hondartza kiroldegiko futbol zelaietan egingo dituzte, astelehenetik ostiralera, goizeko hamarretatik hamabietara.

Bi asteko entrenamenduetan parte hartzeko prezioa 80 eurokoa da. Izena Hondartza kiroldegian eman behar da, eta informazio gehiago jaso nahi duenak hondarribiafe@gmail.com helbidera idatzi behar du.

Elkarteko jokalari gazteak.


Asobaleko taldeek urteroko hitzordua dute zapatuan Oñatin

Aloña Mendiko eskubaloi sailekoak arduratu dira, dagoeneko derrigorrezko bilakatu den hitzorduan, puntako eskubaloia debagoienera ekartzeaz. Hala, ligako bigarren itzulia gertatzen dabiltzan Arrate eta Cuatro Rayas Valladolid taldeak izango ditugu zapatuan, 18:30ean, Zubikoan.

Atseden hartzeko eta datozen hilabeteotan izango dituzten partiduak prestatzeko egunak dira hauek Asobalekoendako, izan ere, otsailaren 5ean itzuliko dira ligara lanera. Lagunarteko partiduaren aurretik, gainera, Eibarko taldeko entrenatzaile Julian Ruizek berbaldia egingo du, Oñatiko unibertsitateko Areto Nagusian, 11:00etan.

Eibartarrek lana dute aurretik

Bigarren itzulira begira, Arrateko gizonek lan handia dute egiteko, lehenengo itzulia atzealdean amaitu dute-eta, hamalaugarren postuan eta sei puntu batuta; hala, kategoriari eusteko lehia bizia izango dute. Euren alde, puntu bat gehiago baino ez dutela aurrerago dauden Guadalajarak, Torreviejak, Naturhouse La Riojak eta Alser Puerto Sagunto taldeek. Biharko kontrario Valladolidek, berriz, sailkapenean aurrealdean dabiltzan taldeak harrapatzea izango du helburu, zazpigarren daude-eta.

Aurreko ediziotakoa errepikatzen bada, bihar Zubikoako harmailatik bete egingo dira bi talde hauek ikusteko. Datua: iaz 23-26 galdu zuen Arratek.


Balearretako Hizkuntza Normalizazioaren Legea. Katalan hiztunak.

Hogeita bost urte bete ditu Balearretako Hizkuntza Normalizazioaren Legeak, eta aurrerapauso ugari eman badira ere, normalizaziora iristeko oraindik bide luzea geratzen dela diote adituek. «Kontzientzia sortzea lortu bada ere, gizarteko sektore askok uste dute jada ez dagoela katalanaren normalizazioan sakondu beharrik», dio Tomeu Marti Obra Cultural Balear elkarteko eledunak. Gainera, ez da fio Alderdi Popularraren gobernu berriaz, hiru eleko eredua ezarri nahi baitu. «Hori ez da ona. Seguru Londresen, Parisen edo Madrilen ez luketela onartuko ikastetxeetan beraien hizkuntzak %33,33 hartzea», dio Rosa Calafat Balearretako Unibertsitateko linguistak.

Herrialde Katalanetan 4.4 milioi lagunen ohiko hizkuntza da katalana, 7.7 milioi lagun katalanez hitz egiteko gai dira, eta ia 10,5 milioi pertsona dira hizkuntza ulertzeko gai. Hiztun kopuruari dagokionez, 75. postua du munduko hizkuntzen zerrendan.


Arzuabide eta Mariezkurrena, Donibaneko Mitxintxolan azkarrenak

Donibaneko Itsas Mendi elkarteak antolatutako Mitxintxolako III. Igoera Ion Arzuabide gizonetan eta Lourdes Mariezkurrena emakumeetan izan ziren azkarrenak larunbatean. Arzuabidek 17 minutu eta 37 segundoko denbora egin zuen, eta Mariezkurrenak 24 minutu eta 45 segundokoa. 59 parte hartzaile izan ziren mendi lasterketan, eta ikusle asko izan zirela jakinarazi dute antolatzaileek. Honakoa da saikapen osoa:


HZ baliogabetzearen erantzulea alderdien legea dela uste dute Barrenak, Olanok, Aranak, Intxaurragak eta Etxezarretak

Mikel Aranak (EB-IU) argi esan du Espainiako Auzitegi Konstituzionalaren erabakiak ez duela harritu. Berari harridura sortu zion bakarra Espainiako Gobernuak eta Fiskaltzak HZren zerrenda inpugnatzea izan zen, eta hortik aurrera gertatuko zena argi ikusten zuela azpimarratu du. Batasuna Batasuna dela eta HZ HZ dela argi utzi nahi izan du, eta Konstituzionalak HZ legez kanpo ez duela utzi esan arren ez diotela hauteskundeetan parte hartzen utzi salatu du.

EAko Xabin Intxaurrak HZren baliogabetzea salatu du, eta "akatsa" alderdien legean dagoenez, legea aldatu ezean horrela jarraituko dugula azpimarratu nahi izan du. Gainera, salatu egin du "lege horren arabera" adibidez GALen kasuetan zigortutakoei beraien babesa erakustera kartzelara joateak inolako ondoriorik ez ekartzea "batzuei", eta beste batzuk berriz ezin direla hauteskundeetara "aurkeztu ere egin". Gainera HZkoak eta Batasunakoak etakideak balira kartzelara sartu behar liratekeela esan du, eta ez boto eskubidea kendu.

Pernando Barrena ez du "ustekabean harrapatu" Espainiako Auzitegi Konstituzionalaren erabakiak. Epaiak "oinarri gezurtia" duela uste du. Espainiako Auzitegi Konstituzionalak esan du HZk legea betez gero baduela aurkezteko eskubidea, eta hain zuzen ere, Barrenaren iritzian HZk legea betetzen du, eta hori Espainiako Hauteskunde Batzordeak erakutsi zuen, hautagaitza onartu zuenean. Barrenak guzti honetatik ateratzen duen ondorioa egoera "anormal" batean gaudela da. Gainera, jokoan zegoen gauza "garrantzitsuena" Espainiako Gobernu aldaketak ekarri zezakeena ikustea zen, eta PSOE ez dela ondo hasi azpimarratu du.

PSE-EEko Ramon Etxezarretari "etorkizunerako ikara" sortu dio "gustatzen" ez zaion "modu batzuetara" itzultzeak. "Arazoa" legea dela esan du, eta legea hor dagoen bitartean "horrela" ibili beharko dela.

Gizartearen zati garrantzitsu bat hauteskundeetan "lekurik gabe" geratu dela esan du Markel Olanok (EAJ). Oinarrian arazo demokratiko bat dagoela eta konpontzeko ahalegina egin behar dela azpimarratu du. Espainiako demokraziaren osasuna "oso makala" dela salatu behar da bere aburuz.

Ipar Euskal Herriaren HZ legezkoa izatea eta Hego Euskal Herrian baliogabetzea kontraesana irudi zaie, baina hori zergaitik gertatzen den esaterakoan ez dira ados agertu.

Barrenaren iritzian Europan bertan demokraziak eta demokraziak daudela ikusten da, eta Espainiakoa "demokrazia transgenikoa" dela esan du: "itxura ona eman arren benetako mementuetan suspenditu egiten dutela".

Etxezarreta desados agertu da Barrenarekin, eta HZ bi lekutan egoera desberdinean egoteak "Europa batuaren proiektua berde dagoela erakusten du", eta argi uzten du "herritarren Europatik" hurrun gaudela eta estatuen Europan gaudela.

Egindako azterketak iraganekoak direla eta aro berri baten aurrean gaudela esan du Intxaurragak. Hurrengo hauteskundeetan antzekorik gerta ez dadin masa kritiko bat sortu behar dela uste du.


Euskara, etorkizuneko elementu integratzailea

Euskaltzaleen Topagunearen batzarrak zuzendaritza berritu du, Elena Laka da presidente berria.

Irurtzungo Aizpea eta Altsasuko Kima euskaltzaleen topaguneak eta Bierrik fundazioa biltzen dituen Euskaltzaleen Topaguneak larunbatean batzarra egin zuen Gasteizen. Azken bi urteetan presidente izandako Mikel Irizarren lekua Elena Lakak hartuko du. Abokatua ogibidez, Eibarko …eta Kitto! euskaltzaleen topaguneko kidea da. Aurreko bost urteetan Topaguneko zuzendaritzan aritu da.

Irizarrek balorazioa egiterakoan euskaltzaleen mugimenduak landu dituen erronka berriak azpimarratu zituen. Era berean, euskararen normalizazioa ipar duten euskaltzale, gizarte eragile eta erakundeei dei egin zien, “oinarrizko adostasun batzuk lortu eta euskarak azken urteotan izan dituen sabai batzuk apurtzeko”. Topaguneko ordezkariek Euskal Herriaren etorkizunean euskara elementu integratzaile bat dela adierazi zuten;

hortaz, gizarte euskaltzalearen proiektu partekatu modura normalizazioan urratsa emateko aukerak areagotuko direla iritzi diote. Norabide horretan lanean jarraituko dute Topagunekoek.


Txibite prest legoke Navarra Sumaren abstentzioa negoziatzeko

Joan den ostiralean sinatu zuten akordioa lau alderdiek, PSNk, Geroa Baik, Ahal Duguk eta Ezkerrak eta hilaren 14tik aurrera segituko dute gobernua osatzeko negoziazioetan. PSOEko zuzendaritzak badaki zer ari diren lantzen, eta ez dela "azken uneko sorpresarik" izango baieztatu du Txibitek.

23ko akordioak ez du gehiengo osorik, horretarako 26 beharko lituzkete, eta, hortaz, EH Bilduren abstentzioa beharrezkoa litzateke gobernua osatzeko. Maria Txibitek esan du "aukera" dagoela indar subiranistaren abstentzioa bilatu beharrean, Navarra Sumakoena bilatzeko: "Ez dugu baztertzen Navarra Sumarekin elkartzea eta akordioetan sinatu duguna azaltzea. Argi dugu EH Bildurekin ez dugula akordiorik egingo". Espainiako irrati batean egin ditu adierazpen horiek. Hain justu, PSNko idazkariak dio 23 ordezkarien akordioak Navarra Sumak baino "zilegitasun gehiago" duela. UPN, PP eta Ciudadanosek osatutako hauteskunde koalizioak 20 ordezkari lortu zituen joan den maiatzaren 26ko hauteskundeetan.

Berehala iritsi dira alde bateko eta besteko erantzunak. Hala, Geroa Baik ohar bidez erantzun dio Txibiteri, eta kargu hartu dio goizeko elkarrizketan esandakoengatik: "PSNk jakin beharko luke Geroa Bai ez dagoela prest akordio programatikoa Navarra Sumarekin negoziatzeko aukera bilakatzearekin". Iluntzean erantzun dio Navarra Sumako Javier Esparzak Txibiteri. Esan dio eskua luzatuta dutela, bilera hori egin, eta Nafarroak behar duten «egonkortasunari» buruz aritzeko. Eta haiekin esertzeko aukera horren aurrean Geroa Baik izandako «mehatxuz betetako" erreakzioa gaitzetsi du, esanez jarrera erabat «baztertzailea eta sektarioa» dutela. «Espero dut Txibitek ez dituela aintzat hartuko Barkosen eta Otegiren mehatxuak», esan du Esparzak.


Bakarrik

Twitterren irakurri dut: San Valentin eguna eta maitasun erromantikoa kritikatzen ditugunok bakarrik omen gaude. Gure arazo nagusia ei da maiteminduen egunean inor ez dela gurekin gogoratzen. Eta hori jasan ezinda, benetan maiteminduta daudenak kritikatzen omen ditugu. Negar anpuluak atera arte egin dut barre. Beraz, esan diot neure buruari, bakarrik eta minduta zaude otsailaren 14an inork ez dizulako arrosa gorririk ekarri.

Ez daukat portal bazterretan morreo hotsean erretzeko adinik, baina ibili nintzen horretan ere. Maitemindu naiz eta desmaitemindu naiz. Garai batean pentsatzen nuen biluzten ninduen gizon bakoitza izango zela nire bizitzakoa, baina gerora ikasi dut, neskak aukeren zakuan sartuta ere, zaila dela bizitza guztirako norbait aurkitzea. Desesperazioak jota nengoenetan, pentsatzen nuen etorriko zela bere motoan edo auto berrian Lagara eramango ninduen printze urdina. Orain, ordea, hala nahi dudanean, neu joaten naiz inori begira egon gabe. Balentin bakarra izan dut orain arte bizitzan; eta bera ez zen santua izan, zorionez.

Bai, bakarrik lo egin nuen otsailaren 14an. Ez, inork ez zidan arrosarik ekarri. Baina arantzak ikusteko gaitasunak irakatsi dit benetan maitatzea zer den, eta ez dauka zerikusirik saldu nahi didazuenarekin.


Iruñerrian Gaur 2012-10-05

Aurizberrin Iturissa hiri baskoiaren aztarnak aurkitu ditu Aranzadi Zientzia Elkarteak; ikasleek greba eginen dute hilaren 11n murrizketen aurka eta PPren hezkuntza erreformaren kontra; Salhaketa elkarteak salatu du Iruñeko espetxe berrira ez dago oraindik garraio publikorik; eta asteburuaren atarian, Atarrabiako festak.


Entzulea, ezjakintasunez, entzule ez izateko entrenatzen ari da

Gero eta gorrago gara, entzumenari deskantsurik ez emateagatik

Albiste katastrofista beldurgarri arnasmoztaile horietako batekin egin dugu gaur topo: entzulea, ezjakintasunez, entzule ez izateko entrenatzen ari da. Adios! Zer arraio egin behar dugu guk hori hala bada? Da, eta ez da. Letra txikia. Letra txikia beti: otorrinolaringologoa eta irakasle da bera, eta gaur hitzaldi bat du ematekoa Bilbon, esateko, gaur egungo ohituren eraginez, gortzen ari garela. Asko. Oso.Entzumenari, lotan ere deskantsurik hartzen ez duen zentzu bakarrari, lan gehiegi egin arazteagatik: hainbeste zarata, musika hain altu, etengabe!, nonahi!, zinean, dendetan... eta gainera.. zertan ari gara? Festa eta zarata ez dira gauza bera! Ez dugu nahi, zuek ez entzule izateko entrenatzea. Ez igo bolumena. Horrela ere entzungo gaituzue. Eskertuko dizue lotan ere deskantsurik hartzen ez duen horrek, eta baita guk ere.


Alberto Catalan ere UPNren hautagai izateko aurkeztu da

Salanuevak eta Rabadek gaur erregistratu dituzte euren hautagaitzak, eta lau dira guztira. Barcinak, ordea, berriro baztertu du primarioak egiteko eskaera, eta Salanuevak esan du egiten ez badira atzera botako duela bere hautagaitza.

Azkenean lau izango dira UPNn Nafarroako presidentetzerako bozetan lehiatzeko aurkeztuko diren hautagaiak. Alberto Catalanek azken momentuan aurkeztu du berea, 15:00etan horretarako epea amaitu baino lehen. Catalan iaz UPNko presidente izateko lehiatu zen, baina alde txikiz bada ere, Barcinaren kontra galdu zuen. Hori, ordea, ez du oztopo izan orain alderdiaren hautagaia izendatzeko lehian sartzeko.

Catalan Nafarroako Parlamentuko presidentea da 2011tik. 2003-2007 agintaldian Nafarroako Gobernuko Herri Administrazio kontseilari eta bozeramaile izan zen, eta 2007tik 2009ra, bozeramaile izaten jarraitzeaz gain, Harreman Instituzionalen kontseilari. Agintaldi horren azken bi urteetan Hezkuntza kontseilari izan zen. Aurretik parlamentari eta UPNko idazkari nagusi izan zen.

Catalanez gain, beste hiru izango dira hautagaitza eskuratzeko lehiatuko direnak. Amelia Salanueva UPNko senatariak hurrengo urteko foru hauteskundeetan alderdiko hautagaia izateko aurkeztu du bere burua, eta Jose Javier Esparza Herri Administrazioko kontseilariak aurretik egina zuen. Salanueva eta Esparzarekin batera —askorentzat, zuzendaritzaren eta Barcinaren hautagaia da Esparza—, Juan Ramon Rabade Tuterako ospitaleko zuzendariak ere bere hautagaitza aurkeztu du. Rabadek "batasuna, integrazioa, umiltasuna eta zintzotasunaren" aldeko mezua luzatu du kazetari aurrean.

Salanuevak adierazi duenez, berea "erabaki pertsonala izan da, alderdiko pertsona eta ahots asko entzun eta gero" hartutakoa. Salanueva hasieratik oso kritikoa izan da UPNk hautagaia erabakitzeko irekitako prozesuarekin, behin Yolanda Barcina egungo presidenteak bere burua aurkezteko erabakia errefusatu ostean. Ordutik, primarioak egiteko eskaera egin du behin eta berriro alderdiko senatariak, eta gaur ere, eskaera hori publikoki egin dezan eskatu dio. Hala ez balitz —primariorik ez balego— bere hautagaitza atzera botako luekeela jakinarazi du Salanuevak.

Yolanda Barcinak, ordeak, berriro baztertu du aukera hori gaur. Esan du eztabaida hori izan zutela ekainean alderdiaren kongresuan, eta bozkatu zutela, modu horretan Salanuevaren eskaerari ateak itxiz. Nabarmendu du presidenteak afiliatuen %96ak baztertu zuela aukera hori hautagaia izendatzeko. "Nafarroa osoa ordezkatzen duten 232 pertsonek osatzen duten Kontseilu Politikoak izendatuko du hautagaia", gaineratu du.


‘Emakume kubatarrak’ erakusketa, Zuloagan

Emakume kubatarrak izeneko argazki erakusketa ireki du Gipuzkoako Berdintasun Sareak Hondarribiko Kale Nagusiko Zuloaga Etxean. Hilaren 13ra arte izango da irekita. Erakusketa ondorengo ordutegian zabalduko dute: astelehenetik ostiralera 10:00etatik 13:30era eta 16:00etatik 20:00etara eta, larunbatetan, aldiz, 10:00etatik 14:00etara eta 18:00etatik 20:00etara. Orain igandetan ere zabalduko dute erakusketa aretoa, 11:00etatik 14:00etara.


Bihurri Haur Ludotekakoek txotxongilo emanaldia antolatu dute ostiral arratsalde honetarako, Sutegiko auditorioan, 17:30ean.

Bihurri Haur Ludotekakoek txotxongilo emanaldia antolatu dute ostiral arratsalde honetarako, Sutegiko auditorioan, 17:30ean.


Kuadrillen arteko olinpiadak eta jai batzordeari omenaldia, ikusgai

Hona hemen 2017ko Itzubaltzeta eta Pinuetako jaien bideo-erreportajea. Eguazteneko eguna dugu hau, kuadrillen arteko olinpiadak eta 50 urteotan jai batzordean egon direnei omenaldia ikus daiteke honetan, besteak beste.


Kirol saio bikoitza Zaldibian

2011tik ohikoa den modura, Zaldibian bi kirol probak asteburu bakarrean bat egingo dute. Korrikalarien eta txirrindulari amateurren bilgune izango da.

Larunbat goizerako, Zaldibiako VIII. Herri Lasterketa antolatu du udalak. Badira urte batzuk krosa arratsaldetik goizera aldatu zutena. 11:30ean hasiko da, eta betiko hiri ibilbidea izango du: 7 kilometro, kaletik Zelaako biribilgunera eta Arkaka aldera bi joan-etorri eginda.

Partaidetzak beherakada bat sumatu zuen iaz, baina ehun korrikalariren bueltan ibili izan dira. Probaren errekorra Aimad Bonziane santurtziarrak du gizonezkoetan, 22:18 minutu (2012). Emakumeetan, Maider Gaztañaga ordiziarrak lehenengo urtean ipini zuen erregistroa dago indarrean: 26:21 minutu. Maitane Guerrero hernaniarra da Zaldibian behin baino gehiagotan irabazi duen bakarra.

11 sari emango dituzte

Herri Lasterketan parte hartzeko, aurretiko izen-ematearen epea bihar itxiko dute, herrikrosa.eus webgunean. 5 euro da. Egunean bertan ere izango da aukera (8 euro). Partaide guztiei kamiseta bana oparituko diete.

Gizon eta emakume sailkapenetan, irabazleek 120na euro eta garaikurra jasoko dute; bigarrenek 80na eta garaikurra, eta hirugarrenek 50na eta garaikurra. Emakume beterano onenak (35 urtetik gorakoa) eta gizonezko onenak (40tik gorakoa), garaikur banarekin sarituko dituzte.

Zaldibiarrentzat beren-beregi izendatutakoak, berriz, hiru sari izango dira: lehen emakume eta gizon sailkatuei garaikur bana, eta lehen talde mistoari (hiru herritarrek osatua behar du izan) 60 euroko saria, herriko tabernaren batean otordua egiteko.

Hamasei urtetik gorakoek parte hartu ahalko dute.

Igandean, txirrindulariak

Amateur saileko euskal txirrindularitza denboraldiko azken aurreko probak hartuko dio txanda korrikari, igandean. VIII. Zaldibia Sari Nagusia jokatuko da, 10:00etan hasita.

Lehendakari txapelketako (23 urtez azpikoena) azken aurreko proba puntuagarria izango da. Sorreratik beti azkeneko lasterketa izan bada ere, aurten Oñatiko Proba jarri dute Lehendakariko azkena, irailaren 22an.

Gailurrerantz kirol elkarteak 110 kilometroko ibilbidea prestatu du. Lehenengo biran Itsasondoko Ibareseraino joan-etorria, eta bigarrenean eta hirugarrenean Alegiarainoko buelta egingo dute. Lau aldiz igaroko dira txirrindulariak Zaldibiako plazatik, karreran zehar. Tarteko helmugen saria horietan jokatuko da.

Azken bi biretan mendate bana sartu dituzte: Larraitz, Zaldibiatik gora (72. kilometroan), eta helmugaratu aurretik Gaintza, Larraitz aldeko errepidetik.

Lehendakariko sailkapen nagusian, bi karreraren faltan, Francisco Galvan (Lizarte) dago lehenengo (123 puntu). Xavier Cañellas (Caja Rural; 112 puntu) eta Albert Muela (Eulen; 109) daude gero. Garaipenerako aukera duten bakarrak dira.


Hondarribiko portuari buruzko liburua

Hondarribiko kaiaren azterketa historikoa liburua aurkeztuko du Ana Maria Benito Dominguezek, gaur, 19:30etik aurrera, udaletxeko areto nagusian. Dominguez historialari eta Aranzadiko kideak argitaratu berri duen liburua ikerketa lan luze baten ondorioa da. Portuak eta itsas jarduerek izan duten garrantziaren azterketa egin du eta hala, euskal portuen historia gerturatu nahi du, Hondarribikoa tartean.


Europako Batzordeak debekua sei hilabetez luzatzeko eskatu du


Biharamuna, "dena ahaztu" nahi duena zein independentzia aldarrikatu nahi duena

Galdeketaren ostean, erabakitzeko eskubidearen aldeko alderdiek aurrera begirako urratsak eskatu dituzte.

Artur Masek berak esan zuen igandean: "Hau ez da azken geltokia". Azaroaren 9aren biharamunak hainbat adierazpen utzi ditu, eta horien artean galdeketaren aldekoek urrats gehiago eskatu dituzte. Bihar agertuko da Mas hedabideen aurrera galdera bat argitzera: orain, zer?

CDC, hauteskunde plebiszitarioak

Josep Rull CDCko koordinatzaileak gaur esan du bi bide posible daudela: Espainiako Gobernuarekin adostutako erreferendum bat, nahiz eta aitortu duen ia ezinezkoa dela hori, eta bide horrek porrot egiten badu, hauteskunde plebiszitario batzuetara deitzea (ez du eperik aipatu). Gaineratu du behin betiko egitekoa Kataluniarentzat estatu propioa lortzea dela.

ERC, parlamentu eratzailea

Marta Rovira ERCko idazkari nagusiak gaur esan du atzokoa subiranotasun ekintza bat izan zela, eta behartzen duela Kataluniako Gobernua hauteskundeak aurreratzera eta parlamentu eta gobernu eratzaile batzuk osatzera, "estatu independente bat sortzeko". Hauteskundeetarako eperik ez du zehaztu Rovirak, baina Oriol Junquerasek esandako hitz batzuk bere egin ditu: "Gauza onek ez dute itxaron behar".

CUP, independentzia aldarrikapena

Quim Arrufat CUPeko bozeramaileak hauteskundeetara deitzeko eskatu dio Masi, parlamentuko gehiengoak aldatu eta "Kataluniako Errepublika independentea" aldarrikatzeko. "Independentzia hizpide izango den hauteskundeak behar dira, herriak guztia erabakiko duen Kataluniako Errepublika eratzeko". Generalitateari eskatu dio ez dezala galdeketako emaitza soilik beretzat har eta ez dezala Rajoyrekin negoziatzeko balia. "Ez dago adostasun posiblerik", gaineratu du.

ICV, bete beharreko galdeketaren alde

Joan Herrera ICVko koordinatzailearen hitzetan, irtenbide bakarra bete beharreko galdeketa batera deitzea da, eta hauteskunde plebiszitarioez esan du "bidezidorrak" direla eta horiek hartzeaz ohartarazi du. Masi eskatu dio 2015eko aurrekontuak aurkezteko eta esateko zer gehiengo duen horiek onartzeko. PSOEri, berriz, bete beharreko galdeketa baten alde egiteko eskatu dio. Onena Espainiako Estatuaren plurinazionaltasuna aitortzea litzatekeela ere esan du.

PSC, erreforma federala

Miquel Iceta PSCko buruak Espainiako Konstituzioaren erreforma eskatu du, eta banatu aurretik beste akordio bati aukera eman beharko litzaiokeela gaineratu du. Pedro Sanchez PSOEko idazkari nagusiarekin batera agertu da gaur Bartzelonan Iceta. "Garbi dago bozketa batean amaituko ez den irtenbiderik ez dagoela. Kontsultak legezkoa izan behar du, adostutakoa, eta hori gobernuei dagokie". Garbi utzi du Konstituzioaren erreforma federala dela eurek lehenesten dutena, eta erreforma hori bozkatu egin beharko litzatekeela.

PPC, guztia ahazteko gogoz

Alicia Sanchez-Camacho Kataluniako PPren buruak ez du irtenbiderik Kataluniako egoerarako. Haren ustez, "guztia ahaztu egin beharko litzateke", nahiz eta Masi gogoratu legea betetzen ez denean ondorioak jasan behar direla. "Azaroaren 9a iraganeko kontu bat izango den etapa hasiko dugu. Independentistak gutxi dira Katalunian, ez dira gehiengoa", esan du PPkoak.

Cs, hauteskunde aurrerapena

Albert Rivera Ciutadanseko buruak hauteskundeak aurreratzeko eskatu dio Masi, "kataluniarrek benetako hautetsontzietan bozkatu ahal izan dezaten". PP, PSOE eta PSCri eskatu die ez "kolaboratzeko" gehiago CiUrekin, haren hitzetan, haustura nahi duelako horrek eta "independentzia balkoi batetik aldarrikatu".


13. bolumena Valentin Zubiaurreri eskaini dio EOSak

Grabazioan Juan José Ocon maisuak hartu du parte, EOSaren zuzendaritzapean.

EOSaren Euskal Egileak deritzon bildumak 13. bolumena aurkeztu du gaur. Valentin de Zubiaurre egilea omenduko dute, XIX. eta XX. mendeko sortzaile ezagunenetariko bat. Espainiako operaren bultzatzaile nagusienetariko bat izan zen eta Errege Antzokian bi obertura taularatu zituen egile ez italiar bakarra izan zen.

Sinfonia en Mi eta Ecos de Oiz izeneko sinfoniak ere entzun daitezke, Roman Jablonski biolontxelo-jotzailearen eskutik. Bere aldetik, grabazioan Juan José Ocon maisuak hartu du parte, EOSaren zuzendaritzapean.

18 eurotan eskuratu daiteke lan berri hau.


Urolako CNT-k hitzaldia antolatu du gaur Azpeitian

Zumarragatik Zumaiaraino lan egingo duen Urolako CNT nukleo konfederala sortu berri dute bailaran, «ekintza sindikal eta sozialei hasiera emateko» sortu dute, «CNTko oinarri anarkosindikalistak irizpidetzat hartuko ditugu lan egiteko orduan», adierazi dute. Egun hauetan informazio kanpaina martxan jarri dute eta horren baitan gaurko Azpeitiko Sindikatu Zaharrean, 19:30ean, solasaldi irekia antolatu dute.


Buen: "San Markosko zabortegia ireki nahi badute, nire hilotz politikoaren gainetik pasatu beharko dute"

Miguel Buen Gipuzkoako PSE-EEren idazkari nagusi eta herrialdeko batzarkideari ez zaio ondo iruditu Markel Olano ahaldun nagusiak erraustegiaren etorkizuna mankomunitateen esku uztea. "EAJk eta EAk eskuak ezin dituzte garbitu", esan du Buenek. "Eta San Markosko zabortegia berriro irekizea aurreikusten badute, nire hilotz politikoaren gainetik pasatu beharko dute".


Irurtzungo antzerki zikloa hasteko, euskararen bilakaerari buruzko komedia

Tartean Teatrok, hau da, Patxo Telleriak eta Mikel Martinezek euskararen historia errepasatuko dute gaur Irurtzungo kultur etxeko eskenatokian. Lingua nabajorun antzezlana taularatuko dute, kontakizuna paradisuan abiatuz, bikote bakar bat bizi zen garaian. Mundu estatiko eta baketsua zen, eta nahikoa ziren onomatopeiak inguruko animaliak eta agerraldi naturalak deskribatzeko. Seme-alaben etorrerarekin sortu zen Euskal Gatazka, orain arte iraun duen fenomenoa.Telleriak eta Martinezek ziurtatzen dutenaren arabera "euskaldunak historian zehar beti ibili dira liskarrean kanpokoekin edo euren artean. Liskarrok sortu eta garatu dute euskara. Gatazka bakoitzari euskararen aldaketa bat dagokio". Teoriko horien ondorioa euskararen garapena ez dela inoiz geldituko da, "gatazkak, modu batekoak edo bestekoak, beti egongo direlako". Teoriaren antzezpenak algarak sortuko ditu publikoan.


Kokondoen azpitik

Pistorius aferaz entzungo zenuten zer edo zer egunotan; nahi gabe ere, azkenerako mundu guztiak ezagutzen dituen istorio horietako bat duzu: Oscar Pistorius atleta hegoafrikarrak Reeva Steenkamp bikotekide modelo berdin hegoafrikarra hil omen du, tiroz. Tira, emakumeen aurkako krimen guztiek duten izaera nardagarria du kasu honek, baina datu bat gehitu behar zaio: Hegoafrikako heroi nazionala zen Pistorius. Ez dezagun ahaztu: bi hankak moztuta, protesiekin korrika eginez Olinpiar Jokoetan parte hartu duen lehen atleta izan da. John Carlin kazetariaren hitzetan, Pistoriusen historiak haren nazioaren historia islatzen zuen; edo, gutxienez, hegoafrikarrek helburu duten kontakizun nazionala. Azken batean, hegoafrikarrek bere buruaz izatea maite duten irudia omen zen, edozein ustekabekoren gainetik bizitzeko kapaz den jende borrokalariarena.

Hori guzti hori pasatu berri den San Valentin egunera arte izan zen, noski. Egun horretatik aurrera Hegoafrikako alderik ilunenaren sinbolo bilakatu baita, bortizkeria matxista muturrekoenaren ordezkari bilakatzeaz gainera. Eta orain arteko kalakak telebistarekin zerikusirik duen galdetzen ariko zarete honezkero, noski. Badu, lasai. Eta badator: gauza da Steenkampek reality bat grabatu zuela orain urtebete, Tropika Island of Treasure; bai, hainbat lagun ustez ezagun irla batera eramaten dituen hura, SABC1 Hegoafrikako kate estatalerako. Eta hemen gatz lodia: Steenkamp erail eta bi egunera hastekoa zen reality hori. Galdera derrigorra da: zer egin zuten saioarekin? Atzera bota? Emanaldia hasi? Gustatuko litzaidake kontrakoa esatea, baina gai hau hona ekarri badut imajinatuko duzue zergatik izan den: joan den larunbatean, otsailaren 16an estreinatu zuten Tropika Island of Treasure saioaren bosgarren denboraldia, bere horretan, hau da, dagoeneko hilda zegoen parte hartzaile baten irudiekin. Kateko arduradunek beren burua babestu dute; familiaren oniritzia omen dute irudiok zabaltzeko. Gainera, hildakoaren omenaldi gisa planteatu dute emanaldia, ez dezan inork gaizki pentsa. Baina ez esan kuriosoa ez denik: «Faltan izango zaituztet, hainbeste maite zaituztet!», esaten entzun ahal izan dugu Steenkamp dagoeneko hila. Izan ere, nork ez luke bidali nahi, hil ondoren ere, gisa horretako mezu bat, kokondoen azpitik, betirako hilezkor.


Lurdes Ubegun

59 urte zituelarik hil zen

maiatzaren 14an.

GOIAN BEGO

Taldea izan da zure bizitzan garrantzitsu. Emakume kirolaria 70. hamarkadan. Garairako aitzindari. Harrezkero mantendu duzue elkarbizitza. Inbidia sortarazi digun koadrila. Ekintzaile porrokatua. Beti lanerako prest. Umore ona konstante bat izan da zure bizitzan.

Guk hala ezagutu zaitugu. Euskararen maratoietan, inauterietan, eta zer esanik ez Santa Ana parodian. Jakin ezazu hurrengoetan ere gurekin izango zarela.

Asko jasoko duzu asko eman duzulako.

Hurrengo ekitaldiko zuretzako izango diren txaloak denon artean jasoko ditugu.


'Erasorik ez' lemapean manifestazioa egin dute San Antonio Santa Ritako ikasleek

Azaroaren 25aren harira San Antonio Santa Rita ikastetxeko ikasleek manifestazioa egin dute Durangon. Gainera, emakumeen kontrako indarkeriaren aurkako egunaren bezperan San Antonio Santa Ritako ikasleek batukada egin dute.